cyanic-selkie/wikianc huggingface dataset:
എ.എം.എം. ഹയർസെക്കൻഡറി സ്കൂൾ, ഇടയാറന്മുള
പത്തനംതിട്ട ജില്ലയിലെ ഇടയാറന്മുളയിലാണ് ഏബ്രഹാം മാർത്തോമ്മാ മെമ്മോറിയൽ ഹയർ സെക്കൻഡറി സ്കൂൾ (എ. എം. എം. ഹയർസെക്കൻഡറി സ്കൂൾ),  സ്ഥിതിചെയ്യുന്നത്. 1919ൽ മിഡിൽ സ്കൂളായി ആരംഭിച്ച ഈ സ്കൂൾ 1948ൽ ഹൈസ്കൂൾ ആയും, 1991ൽ ഹയർസെക്കൻഡറി സ്കൂളായും ഉയർത്തപ്പെട്ടു. ഈ വിദ്യാലയത്തിൽ ഇന്ന് 5 മുതൽ 12 വരെ ക്ലാസുകളിലായി ആയിരത്തിലേറെ വിദ്യാർത്ഥികൾ പഠിക്കുന്നുണ്ട്. കേരള സിലബസ്സിന്റെ അടിസ്ഥാനത്തിലാണ് ഈ സ്കൂൾ പ്രവർത്തിക്കുന്നത്. 5 മുതൽ 10 വരെയുള്ള ക്ലാസ്സുകളിൽ ഇംഗ്ലീഷ്, മലയാളം മീഡിയങ്ങളിൽ ക്ലാസുകൾ നടക്കുന്നുണ്ട്.
മറ്റ് പ്രവർത്തനങ്ങൾ
പാഠ്യേതര മേഖലകളിലും ഈ സ്കൂൾ സജീവമാണ്. കലാ-ശാസ്ത്ര മേളകളിലും, കായിക മേളകളിലും അഭിമാനാർഹമായ ധാരാളം നേട്ടങ്ങൾ ഈ സ്കൂൾ നേടിയിട്ടുണ്ട്. വിവിധ ക്ലബുകളും അതിന്റെ പ്രവർത്തനങ്ങളും ഈ സ്കൂളിൽ നടക്കുന്നുണ്ട്. ഒരു ഫുട്ബോൾ ഗ്രൗണ്ടും, ബാസ്ക്കറ്റ്ബോൾ കോർട്ടും ഈ സ്കൂളിനുണ്ട്. എൻ.എസ്.എസ്, എൻ.സി.സി, റെഡ് ക്രോസ് യൂണിറ്റുകളും ഈ സ്കൂളിൽ പ്രവർത്തിക്കുന്നുണ്ട്.
അവലംബം
വർഗ്ഗം:പത്തനംതിട്ട ജില്ലയിലെ വിദ്യാലയങ്ങൾ
പറളിക്കുന്ന് ജുമാ മസ്ജിദ്
പറളിക്കുന്ന് സ്ഥിതി ചെയ്യുന്ന ഒരു ജുമാ മസ്ജിദ് ആണ് പറളിക്കുന്ന് ജുമാ മസ്ജിദ്. വയനാട് ജില്ലയിലെ പ്രധാന മുസ്ലിം പള്ളികളിൽ ഒന്നാണ് ഇത്.മീനങ്ങാടി,മുട്ടിൽ,കമ്പളക്കാട് തുടങ്ങി ജില്ലയിലെ പ്രധാന സ്ഥലങ്ങൾ ബന്ധിപ്പിക്കുന്ന റോഡ് പറളിക്കുന്ന് പ്രദേശത്ത് കൂടെ കടന്നു പോകുന്നു.വർഗ്ഗം:കേരളത്തിലെ മുസ്ലീം പള്ളികൾ വർഗ്ഗം:വയനാട് ജില്ലയിലെ കെട്ടിടങ്ങളും നിർമ്മിതികളും വർഗ്ഗം:വയനാട് ജില്ലയിലെ മുസ്ലീം പള്ളികൾ
കമ്പളക്കാട്
വയനാട് ജില്ലയിലെ പ്രധാന പട്ടണങ്ങളിൽ ഒന്നാണ് കമ്പളക്കാട്.കമ്പളക്കാട് ജുമാ മസ്ജിദ് സ്ഥിതി ചെയ്യുന്നത് ഇവിടെയാണ്.കൽപ്പറ്റ യെ മാനന്തവാടി യുമായി ബന്ധിപ്പിക്കുന്ന റോഡ് കമ്പളക്കാടിലൂടെ കടന്നു പോകുന്നു.
വർഗ്ഗം:വയനാട് ജില്ലയിലെ പട്ടണങ്ങൾ
മത്തമയൂരം
പാദത്തിൽ പതിമൂന്നക്ഷരമുള്ള അതിജഗതി ഛന്ദസ്സിൽ ഉൾപ്പെടുന്ന ഒരു വൃത്തമാണ്‌ മത്തമയൂരം. ഇതൊരു സമവൃത്തമാണ്.
ഉദാഹരണങ്ങൾ
വർഗ്ഗം:അതിജഗതി ഛന്ദസ്സ് വർഗ്ഗം:നാട്യശാസ്ത്രത്തിലെ വൃത്തങ്ങൾ
ശിവ് വർമ്മ
ശിവ് വർമ്മ (ഹിന്ദി: शिव वर्मा)(9 ഫെബ്രുവരി 1904 - 10 January 1997) ഇന്ത്യൻ വിപ്ലവകാരിയും ഹിന്ദുസ്ഥാന് സോഷ്യലിസ്റ്റ് റിപ്പബ്ലിക്കൻ അസോസിയേഷൻ അംഗവുമായിരുന്നു.സ്വാതന്ത്രാനന്തരം 1948ൽ കമ്മ്യൂണിസ്റ്റ് പാർട്ടി ഓഫ് ഇന്ത്യ ഉത്തർ പ്രദേശ് സെക്രെട്ടറിയായി തിരഞ്ഞെടുക്കപ്പെട്ടു.
അവലംബം
<references group="" responsive=""> വർഗ്ഗം:ഇന്ത്യൻ വിപ്ലവകാരികൾ വർഗ്ഗം:1997-ൽ മരിച്ചവർ വർഗ്ഗം:1904-ൽ ജനിച്ചവർ വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:Pages with unreviewed translations
യോസ്ഗാത് പൈൻ ഗ്രൂവ് ദേശീയോദ്യാനം
യോസ്ഗാത് പൈൻ ഗ്രൂവ് ദേശീയോദ്യാനം (Yozgat Çamlığı Millî Parkı) ടർക്കിയിലെ പൈൻ മരങ്ങൾ നിറഞ്ഞ ഒരു ദേശീയോദ്യാനമാണ്. ടർക്കിയിലെ മദ്ധ്യ അനറ്റോലിയ പ്രദേശത്തെ യോസ്ഗാത് പ്രദേശത്താണിതു സ്ഥിതിചെയ്യുന്നത്. 1958 ഫെബ്രുവരി 5നാണ് രാജ്യത്തെ ആദ്യ ദേശീയപാർക്കായ ഇത് സ്ഥാപിച്ചത്.
264 ha (1.02 sq mi) വിസ്തീർണ്ണമുള്ള ഈ പാർക്ക് വിശാലമായ സ്റ്റെപ്പിയോടു (പുല്പ്രദേശം) ചുറ്റപ്പെട്ട വനത്തിന്റെ ഒരു ദ്വീപുസമാനമായ പർവ്വതപ്രദേശത്തു സമുദ്രനിരപ്പിൽനിന്നും 1,360 m (4,460 ft)ഉയരത്തിൽ സ്ഥിതിചെയ്യുന്നു. യോസ്ഗാത് പൈൻ ഗ്രൂവ് ദേശീയോദ്യാനം, ടർക്കിയിലെ വന്യജീവി ജലവകുപ്പിന്റെ കീഴിലുള്ള ഡയറക്റ്റർ ജെനറൽ ഓഫ് ഫോറസ്ട്രിയുടെ നിയന്ത്രണത്തിൽ കിടക്കുന്നു. കോക്കസസ്സ് പർവ്വതനിരയുടെ ഉയർന്ന പ്രദേശങ്ങളിൽ മാത്രം വളരുന്ന പ്രത്യേക സ്പീഷീസ് പൈൻ മരങ്ങളാണ് ഈ പാർക്കിൽ കാണപ്പെടുന്നത്. ഇവിടെ 350 മുതൽ 500 വർഷം പ്രായമുള്ള പൈൻ മരങ്ങൾവരെ സംരക്ഷിച്ചുവരുന്നു. ചില മരങ്ങളിൽ അവയുടെ പ്രായം രേഖപ്പെടുത്തിയിട്ടുമുണ്ട്.
യോസ്ഗാത് പട്ടണത്തിന്റെ തെക്കുഭാഗത്ത് 5 കിലോമീറ്റർ ദൂരെയാണിതു കാണപ്പെടുന്നത്. പട്ടണത്തിലെ ജനങ്ങളുടെ വിനോദസ്ഥലമാണിത്. ഈ പാർക്കിൽ അവിടെ വരുന്നവർക്കായി സൗകര്യങ്ങൾ ഏർപ്പെടുത്തിയിട്ടുണ്ട്.
References
വർഗ്ഗം:തുർക്കിയിലെ ദേശീയോദ്യാനങ്ങൾ
വവ്വാലുകളും പരാഗണവും
മധ്യരേഖാപ്രദേശങ്ങളിലെ 500-ലേറെ മരങ്ങളിൽ പരാഗണം നടത്തുന്നത്‌ വവ്വാലുകളാണ്‌. ഇത്തരം സസ്യങ്ങളെ പൊതുവേ Chiropterophilous ചെടികൾ എന്നു പറയുന്നു. വവ്വാലുകൾ Chiroptera എന്ന് നിരയിൽ ഉള്ള സസ്തനികൾ ആയതിനാൽ ആണ് ഇത്. രാത്രിഞ്ചരന്മാരായ വവ്വാലുകളെ ആകർഷിക്കാനായി ഇവയുടെ പൂക്കൾ പ്രത്യേകമായി രൂപാന്തരം പ്രാപിച്ചിരിക്കുന്നു. മിക്കവയ്ക്കും വെളുത്ത, വലിപ്പമുള്ള പൂക്കളാവും ഉണ്ടാവുക. മദഗന്ധമുള്ള ഇവ മിക്കവാറും വവ്വാലുകൾ ഇരതേടാനിറങ്ങുന്ന സൂര്യാസ്തമയത്തിനുശേഷമാവും വിരിയുക. വവ്വാലിന്റെ മുഖം അകത്തുകടക്കാൻ പാകത്തിന്‌ പൂക്കൾക്ക്‌ ഒരു തുറന്ന പാത്രത്തിന്റെ ആകൃതിയാവും ഉണ്ടാവുക. എന്നാൽ വവ്വാലിന്റെ മീശരോമങ്ങളിൽ പൂമ്പൊടി പറ്റിപ്പിടിക്കാനാവുന്ന വിധത്തിൽ ചിലവ തുറന്നിരിക്കും. തങ്ങൾക്ക്‌ യാതൊരു ഉപയോഗവും ഇല്ലാത്ത ചില പദാർത്ഥങ്ങളും വവ്വാലുകളെ ആകർഷിക്കാനായി ചെടി ഉണ്ടാക്കുന്നു. തേനിനു പുറമേ പൂമ്പൊടിയും വവ്വാലുകൾ ഭക്ഷിക്കുന്നതിനാൽ ഇത്തരം ചെടികളിലെ പൂമ്പൊടികളിൽ വലിയ തോതിൽ മാംസ്യം അടങ്ങിയിട്ടുണ്ടാവും. കൂടാതെ വവ്വാലുകളുടെ ആരോഗ്യത്തിന്‌ അത്യാവശ്യമായ ടൈറോസിൻ എന്നും പ്രോലീൻ എന്നും പേരുള്ള രണ്ട്‌ അമിനോ ആസിഡുകളും ഈ പൂമ്പൊടിയിൽ അടങ്ങിയിരിക്കുന്നു. വാലിലെയും ചിറകിലെയും സ്തരങ്ങൾക്കു ശക്തി ലഭിക്കാൻ അത്യാവശ്യമായ പോഷകമാണ്‌ പ്രോലീൻ, അതുപോലെ പാൽ ഉൽപ്പാദനത്തിന്‌ ടൈറോസിനും ആവശ്യമാണ്‌.
തേൻ കുടിക്കുന്ന മുപ്പതോളം ഇനം വവാലുകൾക്ക്‌ അവയുടെ നീണ്ട നാവിൽ തേനീച്ചകൾക്ക്‌ ഉള്ളതുപോലെ തേൻ വലിച്ചെടുക്കാൻ ഉതകുന്ന തരത്തിൽ രോമങ്ങൾ ഉണ്ടാവും. കൂടാതെ ഇവയ്ക്ക്‌ നല്ല കാഴ്ചശക്തിയും ഘ്രാണശക്തിയും ഉണ്ട്. ദേശാടനം നടത്തുന്ന വവ്വാലുകൾ അവയുടെ യാത്രയ്ക്കിടയിൽ പലതരം ചെടികളിൽ പരാഗണം നടത്തുന്നു. ഇങ്ങനെ ദേശാടനത്തിനിടയിൽ അവ എത്തിക്കൊണ്ടിരിക്കുന്ന വഴിയിലുള്ള സസ്യങ്ങൾ വരവിന് അനുസൃതമായി പൂക്കാലം ക്രമീകരിക്കുക പോലും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:വവ്വാലുകൾ വർഗ്ഗം:പരാഗണം
തായ്‌ എയർവേസ്
തായ്‌ എയർവേസ് എന്ന പേരിൽ അറിയപ്പെടുന്ന തായ്‌ എയർവേസ് ഇന്റർനാഷണൽ പബ്ലിക്‌ കമ്പനി ലിമിറ്റഡ് തായ്‌ലാൻഡിൻറെ പതാകവാഹക എയർലൈനാണ്. ഇത് തായ്‌ലൻഡ് പതാകവാഹക എയർലൈൻ ആണ്. 1988-ൽ സ്ഥാപിതമായ എയർലൈനിൻറെ ആസ്ഥാനം ബാങ്കോക്കിലെ ചടുച്ചക്ക് ജില്ലയിലെ വിഭാവടി രംഗ്സിറ്റ് റോഡിലാണ്, എയർലൈനിൻറെ പ്രവർത്തനങ്ങൾ സുവർണഭൂമി എയർപോർട്ട്‌ ആസ്ഥാനമാക്കിയാണ്. സ്റ്റാർ അലയൻസിൻറെ സ്ഥാപക അംഗമാണ് തായ്‌. ചെലവ് കുറഞ്ഞ വിമാന സർവീസായ നോക് എയറിൻറെ ഏറ്റവും വലിയ ഓഹരി പങ്കാളിയാണ് 39 ശതമാനം ഓഹരികളുള്ള തായ്‌ എയർവേസ്. എയർബസ്‌ എ320 ഉപയോഗിച്ചു തായ്‌ സ്മൈൽ എന്ന പേരിൽ പ്രാദേശിക എയർലൈനും തായ്‌ എയർവേസ് ആരംഭിച്ചിട്ടുണ്ട്.
ചരിത്രം
സ്കാണ്ടിനെവിയൻ എയർലൈൻസും (എസ്എഎസ്) തായ്‌ എയർവേസ് കമ്പനിയും സംയുക്തസംരംഭമായി 1960-ൽ ആരംഭിച്ചതാണ് തായ്‌ എയർവേസ്. ആഭ്യന്തര എയർലൈനായ തായ്‌ എയർവേസ് കമ്പനിയ്ക്കു അന്താരാഷ്ട്ര സർവീസുകൾ ആരംഭിക്കുക എന്ന ലക്ഷ്യത്തോടെയാണ് തായ്‌ എയർവേസ് രൂപീകരിക്കപ്പെട്ടത്. പൂർണമായി സ്വതന്ത്രമായ എയർലൈൻ രൂപീകരിക്കുന്നതിനായി എല്ലാവിധ സഹായങ്ങളും എസ്എ എസ് നൽകി.
തായ്‌ എയർവേസിൻറെ ആദ്യ വിമാനം 1960 മെയ്‌ 1-നു ആയിരുന്നു. ബാങ്കോക്കിൽനിന്നും 9 ഏഷ്യൻ വിദേശ രാജ്യങ്ങളിലേക്ക് തായ്‌ എയർവേസ് സർവീസ് നടത്തി. ഏഷ്യൻ ഭൂഖണ്ഡത്തിനു പുറത്തേക്കുള്ള ആദ്യ സർവീസ് 1971-ൽ ഓസ്ട്രേലിയയിലേക്ക് ആയിരുന്നു, തൊട്ടടുത്ത വർഷം യൂറോപ്പിലേക്കും സർവീസ് ആരംഭിച്ചു. നോർത്ത് അമേരിക്കയിലേക്കുള്ള സർവീസുകൾ ആരംഭിച്ചത് 1980-ലാണ്.
1988 ഏപ്രിൽ 1-നു അന്നത്തെ പ്രധാനമന്ത്രിയായിരുന്ന ജനറൽ പ്രേം ടിൻസുലനോണ്ട അന്താരാഷ്‌ട്ര പ്രവർത്തനങ്ങളും ആഭ്യന്തര പ്രവർത്തനങ്ങളും ഒന്നിപ്പിച്ചു ഒരു ദേശീയ എയർലൈൻ രൂപീകരിക്കാൻ തീരുമാനിച്ചു. 1997-ൽ തായ്‌ എയർവേസിൻറെ ചരിത്രത്തിൽ ആദ്യമായി സ്വാകാര്യവത്കരിക്കാൻ തീരുമാനിച്ചു.
തായ്‌ എയർവേസ് അവരുടെ സർവീസ് നെറ്റ്‌വർക്ക് വിപുലീകരിക്കുന്നത് തുടർന്നുകൊണ്ടേയിരുന്നു. ചെങ്ങ്ടു, ബുസാൻ, ചെന്നൈ, ഷിയമെൻ, മിലാൻ, മോസ്കോ, ഇസ്ലാമാബാദ്, ഹൈദരാബാദ്, ജോഹാനസ്ബർഗ്, ഓസ്ലോ എന്നിവിടങ്ങളിലേക്ക് സർവീസ് ആരംഭിച്ചു.
കോഡ്ഷെയർ ധാരണകൾ
തായ്‌ എയർവേസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: എയർ ലിംഗസ്, എയർ ഓസ്ട്രൽ, എയർ കാനഡ, എയർ മഡഗാസ്കർ, ഏഷ്യാന എയർലൈൻസ്, ബാങ്കോക്ക്‌ എയർവേസ്, ചൈന എയർലൈൻസ്, ചൈന സതേൺ എയർലൈൻസ്, എൽ അൽ, എമിരേറ്റ്സ്, ഗൾഫ്‌ എയർ, ഗരുഡ ഇന്തോനേഷ്യ, ജപ്പാൻ എയർലൈൻസ്, ജപ്പാൻ ട്രാൻസ്ഓഷിയൻ എയർ, മലയ്ഷ്യ എയർലൈൻസ്, ലാവോ എയർലൈൻസ്, ലുഫ്താൻസ, മ്യാൻമാർ എയർവേസ് ഇന്റർനാഷണൽ, നോക് എയർ, ഒമർ എയർ, പാകിസ്താൻ ഇന്റർനാഷണൽ എയർലൈൻസ്, റോയൽ ബ്രൂണെ എയർലൈൻസ്, സിംഗപ്പൂർ എയർലൈൻസ്, സ്കാൻഡിനേവിയൻ എയർലൈൻസ്, ടർകിഷ് എയർലൈൻസ്, യുനൈറ്റഡ് എയർലൈൻസ്, വിയറ്റ്നാം എയർലൈൻസ്.
വിമാനങ്ങൾ
ഓഗസ്റ്റ്‌ 2015-ളെ കണക്കനുസരിച്ചു തായ്‌ എയർവേസിൻറെ വിമാനങ്ങൾ ഇവയാണ്:
അവലംബം
വർഗ്ഗം:വിമാനസർവീസുകൾ വർഗ്ഗം:സ്റ്റാർ അലയൻസ് അംഗങ്ങൾ വർഗ്ഗം:തായ്‌ലാന്റ്
സിന്ധു കവിന്നമണ്ണിൽ
പ്രസിദ്ധ മനുഷ്യാവകാശപ്രവർത്തക. ഇറാക്കിലും കുവൈത്തിലും മനുഷ്യക്കടത്തിനെതിരെ പ്രവർത്തിക്കുന്ന കമ്പ്ലൈൻസ് കൺസൾട്ടിവ് സർവ്വീസസ് എന്ന സ്ഥാപനത്തിലെ ചീഫ് എക്സിക്യുട്ടിവ് ഒഫീസർ. അമേരിക്കൻ ലൈസൻസ് ഉള്ള ഫ്രോഡ് എക്സാമിനർ. മനുഷ്യക്കടത്ത് എന്ന മനുഷ്യത്വരഹിതമായ ഏർപ്പാടിനെതിരെ പ്രവർത്തിച്ചതിന് അമേരിക്കൻ സർക്കാറിന്റെ പുരകാരത്തിന് നിർദ്ദേശിക്കപ്പെട്ടിരിക്കുന്നു. അമേരിക്കൻ കമ്പനികൾക്കുവേണ്ടി കരാർ എടുക്കുന്ന പല കമ്പനികളിലും ഏഷ്യയിൽനിന്നുള്ള ജോലിക്കാർ നേരിടുന്ന മനുഷ്യത്വരഹിതമായ അനുഭവങ്ങൾ അമേരിക്കൻ മനുഷ്യാവകാശപ്രവർത്തകരുടെ ശ്രദ്ധയിൽ പെടുത്തി ശ്രദ്ധേയയായി.
വ്യക്തിജീവിതം
കോഴിക്കോട്ടു ജനനം. എം ഏ ഇംഗ്ലീഷ് പാസായി. വിവാഹാനന്തരം കുവൈറ്റിലെത്തി. അവിടെ ജോലിലഭിച്ച അജിലിറ്റി ലോജിസ്റ്റിക്സ് എന്ന കമ്പനിയിൽ നിന്നും മനുഷ്യക്കടത്തിനെക്കുറിച്ച് അറിയാനിടയായി. ആദ്യഭർത്താവിൽ നിന്നും 2008ൽ വിവാഹമോചനം നേടിയ സിന്ധു ഇപ്പോൾ സന്നദ്ധപ്രവർത്തകനായ സാം മക്കഹൻ എന്ന അമേരിക്കകാരനോടൊത്ത് ജീവിക്കുന്നു. രണ്ട് മക്കൾ- യശ്വന്ത്, ഗായത്രി. വർഗ്ഗം:മനുഷ്യാവകാശപ്രവർത്തകർ മനുഷ്യകടത്ത്
ലോംഗിനസ്
അരിസ്റ്റോട്ടിലിനു ശേഷം ജീവിച്ചിരുന്ന യവനവിമർശകരിൽ ഏറ്റവും പ്രഥമഗണനീയനായിരുന്നു ലോംഗിനസ്. ഉദാത്തതാ സമീക്ഷ (the treatise On the Sublime) എന്ന ശൈലീവിജ്ഞാനപരമായ വിമർശനകൃതി അദ്ദേഹത്തിന്റെതാണെന്നു കരുതപ്പെടുന്നു. കേകിലിയൂസ് (caecilius) എന്നൊരാൾ ഉദാത്തതയെ സംബന്ധിച്ചു മുൻപുനടത്തിയ സമീക്ഷയോടുള്ള ഒരു പ്രതികരണമായാണ് ഇതെഴുതിയിരിക്കുന്നത്. ഗ്രീക്ക് ഭാഷയിൽ രചിച്ചിരിക്കുന്ന ഈ പ്രബന്ധം സ്നേഹിതനായ പോസ്തുമിസ് ടെറൻ്റിയാനസിനോട് പറയുന്ന മട്ടിലാണ് ലോംഗിനസ് സംവിധാനം ചെയ്തിരിക്കുന്നത്. ലോംഗിനസിൻ്റെ കാലവും മറ്റുവിവരങ്ങളും ഇപ്പോഴും അജ്ഞാതമാണ്. എ.ഡി ഒന്നാം നൂറ്റാണ്ടിലോ രണ്ടാം നൂറ്റാണ്ടിലോ ആവും അദ്ദേഹത്തിന്റെ ജീവിതകാലം എന്നുകരുതപ്പെടുന്നു.അതേസമയം മൂന്നാം ശതകത്തിൽ സിറിയയിലെ പൽ മിറ (Palmyra) എന്ന യവനനഗരത്തിലെ രാജ്ഞിയായിരുന്ന സെനോബിയയുടെ (Queen zenobia)മന്ത്രിയായിരുന്നു ലോംഗിനസ് എന്ന് ഗിബ്ബൺ അഭിപ്രായപ്പെടുന്നുണ്ട്. 'മഹത്തായ മനസ്സിൻ്റെ പ്രതിധ്വനിയാണ് ഉദാത്തത' (Sublimity is the echo of the great soul) എന്ന് നിർവ്വചിച്ചുകൊണ്ടാണ് ലോംഗിനസ് ആരംഭിക്കുന്നത്. ഒരു കൃതി മഹത്തരമാണെന്ന് സംശയരഹിതമായി പറയാൻ കഴിയുന്നത് ആവർത്തിച്ചുള്ള പാരായണത്തിന്ന് അതു നമ്മെ പ്രേരിപ്പിക്കുമ്പോഴാണ്. എക്കാലത്തും എല്ലാവരെയും രസിപ്പിക്കുന്ന കൃതികളിൽ ഉദാത്തഭാവം അതിൻ്റെ സമ്പൂർണ സത്യത്തിലും തികഞ്ഞ സൗന്ദര്യത്തിലും അടങ്ങിയിട്ടുണ്ട് എന്ന് ലോംഗിനസ് പറയുന്നു. ഉത്തമ കലാസൃഷ്ടി കാലാതീതവും സാർവ്വലൗകികവുമാണെന്നാണ് അദ്ദേഹം പറയുന്നത്. മഹത്തായ സങ്കല്പം ( Grand Conception) തീവ്ര വികാരം (Passion) ആവിഷ്കരണശക്തി (power of expression) എന്നിവ ഉദാത്തഭാവത്തിന് ജന്മം നൽകുന്നു. രചനയിലെ ഉദാത്തഭാവത്തെ നശിപ്പിക്കുന്ന ഘടകങ്ങളെയും ലോംഗിനസ് ചൂണ്ടിക്കാട്ടുന്നു. അനാവശ്യമായ ആർഭാടം (Bombast) ബാലിശത്വം (affectation) കല്പനാഭാസം (Conceit) ശുഷ്കത (Frigidity) എന്നിവ ഉദാത്തതയ്ക്ക് പ്രതിബന്ധം സൃഷ്ടിക്കുന്നു.
1. മഹത്തായ കാര്യങ്ങൾ സങ്കല്പിക്കാനുള്ള കഴിവ് (The Power of conceive great thoughts)
2 തീവ്രവും ഉത്തേജിതവുമായ വികാരങ്ങൾ(vehement and inspired passion)
3.ചിന്തയുടെയും ഭാഷണത്തിൻ്റെയും അലങ്കാരകല്പനകൾ(Figures of thought of speech)
4. വിശിഷ്ടമായ പദശൈലി(Noble Diction)
5.അന്തസ്സുറ്റതും സമുന്നതവുമായ രചന (സമഗ്രശില്പം)Dignified and elevated word arrangement
ദേശീയ പൗരത്വ രജിസ്റ്റർ (എൻ.ആർ.സി)
പ്രധാനമായും അസമിലെ അനധികൃത കുടിയേറ്റം അവസാനിപ്പിക്കു ലക്ഷ്യം  മുൻനിർത്തി കേന്ദ്രസർക്കാർ ഏർപ്പെടുത്തിയ പൗരത്വ റജിസ്റ്ററാണ് ദേശീയ പൗരത്വ രജിസ്റ്റർ (National Register of Citizens). ബംഗ്ലാദേശിൽനിന്നു ലക്ഷക്കണക്കിന് അനധികൃത കുടിയേറ്റക്കാർ എത്തുന്ന പശ്ചാത്തലത്തിൽ 1951ലാണ് ആദ്യമായി അസമിൽ പൗരത്വ റജിസ്റ്റർ തയ്യാറാക്കിയത്.
ദേശീയ പൗരത്വ രജിസ്റ്ററിൻെ ആദ്യ രൂപം ഉണ്ടാകുന്നത് 1951 ലാണ്, ആ വർഷത്തെ സെൻസസിന്റെ അടിസ്ഥാനത്തിലാണ് ഇത് തയ്യാറാക്കിയത്. എന്നാൽ അന്നുതന്നെ അതിൽ തെറ്റുകുറ്റങ്ങൾ ഉള്ളതും അപൂർണ്ണവുമാണെന്ന് വളരെ ആക്ഷേപങ്ങൾ ഉണ്ടായിട്ടുള്ളതാണ്. ,
സുപ്രീംകോടതിയുടെ ഇടപെടൽ
പൗരത്വത്തിനുള്ള തെളിവായി 1951 ലെ പൗരത്വ രജിസ്റ്റർ പരിഗണിക്കരുത് എന്ന് 1970-ൽ ഗുവഹാത്തി ഹൈക്കോടതി വിധിച്ചിട്ടുണ്ട്. എന്നാൽ എൺപതുകളിൽ ആൾ അസം സ്റ്റുഡന്റ്ഡ് യൂണിയൻ അധ്യക്ഷനായ പ്രഫുല്ല മൊഹന്തയുടെ നേതൃത്വത്തിൽ പ്രക്ഷോഭം ആരംഭിച്ചപ്പോൾ പൗരത്വ രജിസ്റ്റർ വീണ്ടും ശ്രദ്ധയിലേയ്ക്ക് വന്നു.
അസമിലെ ദേശീയ പൗരത്വ രജിസ്റ്ററിന്റെ (എൻ.ആർ.സി.) അവസാന കരടുപട്ടികയിൽ ഇടംപിടിക്കാത്തവർക്കെതിരേ നടപടിയെടുക്കില്ലെന്നും അവർക്കു വീണ്ടും അവസരം നൽകുമെന്ന് സുപ്രീംകോടതി 2018 ൽ പറഞ്ഞു. പ്രസിദ്ധീകരിച്ചത് കരടു മാത്രമാണെന്നു നിരീക്ഷിച്ച കോടതി, എൻ.ആർ.സി.യിൽ പേരുൾപ്പെടുത്തുന്നതു സംബന്ധിച്ച് സ്വീകരിച്ച നടപടിക്രമങ്ങൾ എന്തൊക്കെയാണെന്നു വ്യക്തമാക്കാൻ കേന്ദ്രസർക്കാരിനോടു നിർദ്ദേശിക്കുകയും ചെയ്തു. നടപടിക്രമങ്ങൾ 2018 ഓഗസ്റ്റ് 16-നകം സമർപ്പിക്കണമെന്നാണ് ജസ്റ്റിസുമാരായ രഞ്ജൻ ഗൊഗോയ്, ആർ.എഫ്. നരിമാൻ എന്നിവരുടെ ബെഞ്ച് നിർദ്ദേശിച്ചിരിക്കുന്നത്.
കിശൻജി
Mallojula Koteswara Rao (26 നവംബര് 1954 – 24 നവംബർ 2011 ), commonly known by his nom de guerre Kishenji (ഹിന്ദി ഉച്ചാരണം: [kɪʃndʒiː]), ഒരു കമ്മ്യൂണിസ്റ്റ് പാർട്ടി ഓഫ് ഇന്ത്യ (മാവോയിസ്റ്റ്) നേതാവായിരുന്നു.
ദേശീയ പൗരത്വ രജിസ്റ്റർ (എൻ.ആർ.സി)
എങ്ങനെയാണ് ജനങ്ങൾക്ക് തങ്ങളുടെ പൗരത്വം തെളിയിക്കാനാവുക?
ഫോറിൻ ട്രൈബ്യൂണൽ എന്ന സംവിധാനം വഴിയാണ് പൗരത്വം തെളിയിക്കാനുള്ള അവസരം ജനങ്ങൾക്ക് ലഭിക്കുന്നത്. ഇത്തരം 100 ട്രൈബ്യൂണലുകളാണ് അസമിൽ ഉള്ളത്. ഇവർ ഗുവഹത്തി ഹൈക്കോടതിയുടെ ഡിവിഷണൽ ബഞ്ചിലേക്ക് റിപ്പോർട്ട് സമർപ്പിക്കുകയാണ് ചെയ്യുന്നത്. ആ റിപ്പോർട്ടിന്റെ അടിസ്ഥാനത്തിലാണ് സുപ്രീംകോടതിയുടെ മേൽനോട്ടത്തിൽ നാഷണൽ രജിസ്ട്രാർ ഓഫ് സിറ്റിസൺസ് അന്തിമതീരുമാനമെടുക്കുന്നത്.
കിശൻജി
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ വർഗ്ഗം:2011-ൽ മരിച്ചവർ വർഗ്ഗം:1954-ൽ ജനിച്ചവർ
ദേശീയ പൗരത്വ രജിസ്റ്റർ (എൻ.ആർ.സി)
വിവാദങ്ങൾ
തുടക്കം മുതൽ ഇതിന്റെ പ്രവർത്തനങ്ങൾ വലിയ തരത്തിലുള്ള വിവാദങ്ങൾക്ക് ഇടനൽകിയിരുന്നു. അർഹരായ പലരുടെയും പേരുകൾ ഇതിൽ ഉൾപ്പെടുത്താത്തതാണ് വിമർശനങ്ങൾക്ക് കാരണമായത്. കരടുപട്ടികയിൽ ഇടംപിടിക്കാനാവാതെ പോയവരിൽ പ്രമുഖരുമുണ്ട്. മുൻ രാഷ്ട്രപതി ഫക്രുദ്ദീൻ അലി അഹമ്മദിന്റെ കുടുംബാംഗങ്ങളും പട്ടികയിലില്ല. അദ്ദേഹത്തിന്റെ സഹോദരൻ എക്രമുദ്ദീൻ അലി അഹമ്മദ്, അദ്ദേഹത്തിന്റെ മകൻ സിയാവുദ്ദീൻ അലി അഹമ്മദ് തുടങ്ങിയവരാണ് പട്ടികയിലില്ലാത്തത്. ബി.ജെ.പി. എം.എൽ.എ. രമാകാന്ത് ദിയോറി, എ.ഐ.യു.ഡി.എഫ്. എം.എൽ.എ. അനന്ത കുമാർ, ഉൾഫ നേതാവ് പരേഷ് ബറുവയുടെ ഭാര്യ ബോബി ഭുയാൻ അടക്കമുള്ള കുടുംബാംഗങ്ങൾ, വിമുക്തഭടൻ മുഹമ്മദ് അസ്മൽ ഹഖ് തുടങ്ങിയവരും പട്ടികയ്ക്കു പുറത്താണ്.
ആശങ്കകൾ
ബ്രിട്ടീഷ് ഇന്ത്യയിൽ നിന്ന് മ്യാന്മറിലേക്ക് കുടിയേറിയവർ എന്നാണ് റൊഹിങ്ക്യ വംശജരെ മ്യാന്മർ ഭരണകൂടം അടയാളപ്പെടുത്തിയത്. 1948 ൽ ബ്രിട്ടനിൽ നിന്ന് സ്വതന്ത്രമായതോടെയായിരുന്നു പുതിയ ഭരണകൂടം റൊഹിങ്ക്യകളെ വിദേശികളായി മുദ്രകുത്തിയത്. അന്ന് തുടങ്ങിയ വേട്ടയാടൽ പൂർണമായത് 2015 ലാണ്. വോട്ടവകാശം പൂർണമായും എടുത്തമാറ്റപ്പെട്ട റൊഹിങ്ക്യകൾ അഭയാർഥികൾ മാത്രമായി. വംശീയ ആക്രമണത്തിന്റെ അതിദാരുണ ഇരകളെന്നാണ് റൊഹിങ്ക്യകളെ ഐക്യരാഷ്ട്രസഭ വിശേഷിപ്പിച്ചത്. അസമും ഒരുതരത്തിൽ ചെയ്യുന്നത് മ്യാന്മർ റൊഹിങ്ക്യകളോട് ചെയ്തത് തന്നെയാണ്. വംശീയ വെറിയെ ദേശീയതയുമായി കൂട്ടിക്കെട്ടിയുള്ള ഒരുതരം ഗിമ്മിക്കാണത്. അസമിന്റെ ചരിത്രം പരിശോധിച്ചാൽ ബോധ്യമാവുന്നതും വംശീയവിദ്വേഷത്തിൽ കെട്ടിപ്പടുത്ത, ദേശീയതയുമായി ബന്ധപ്പെട്ട സ്വയം നിർണായവകാശസമരങ്ങൾ അരങ്ങേറിയ ഭൂമികയാണത് എന്നു തന്നെയാണ്. 1983 ലെ നെല്ലി കൂട്ടക്കൊലയിൽ പൊലിഞ്ഞത് 3000 ജീവനുകളെന്നാണ് അനൗദ്യോഗിക കണക്ക്. 1800 എന്ന് ഔദ്യോഗികരേഖകൾ പറയുന്നു. എന്തായാലും ഫെബ്രുവരിയിലെ ആ കറുത്ത വെള്ളിയാഴ്ച്ച ആംലിഗട്ടിനും ധരംപൂലിനുമിടയിലെ കൊലോങ് നദിക്കരയിലെ താമസക്കാരെ തേടി അക്രമികളെത്തിയത് വംശീയതയുടെ വെറിപൂണ്ടു തന്നെയായിരുന്നു. ബംഗാളി ഭാഷ സംസാരിക്കുന്ന മുസ്ലീങ്ങളായിരുന്നു അന്ന് ഇരകളായത്. കടന്നുവന്നവരെ തുരത്താൻ വേണ്ടി നടന്ന ആക്രമണമായിരുന്നു അതെന്നാണ് സംഭവത്തെക്കുറിച്ച് അന്വേഷിച്ച തിവാരി കമ്മീഷൻ റിപ്പോർട്ടിൽ പറഞ്ഞിരുന്നത്. സർക്കാർ ആ റിപ്പോർട്ട് പുറത്തുവിട്ടിരുന്നില്ല. വിവരാവകാശ നിയമപ്രകാരം സെന്റർ ഫോർ ഇക്വിറ്റി സ്റ്റഡീസാണ് പിന്നീടത് വെളിച്ചത്തുകൊണ്ടുവന്നത്. അസമിലെ ദേശീയ വിമോചന പോരാട്ടങ്ങൾ അതിനു മുമ്പും പിന്നീടുമെല്ലാം മുസ്ലീം വംശജരെ ലക്ഷ്യമിട്ടുകൊണ്ടുള്ളതാണെന്ന് രേഖകൾ വെളിപ്പെടുത്തുന്നുമുണ്ട്.
1971ന് ശേഷം അസമിൽ എത്തിയ കുടിയേറ്റക്കാരെ കണ്ടെത്താനെന്ന പേരിൽ നടത്തുന്ന ശ്രമങ്ങൾക്ക് പിന്നിലുള്ളതും വംശീയ വിദ്വേഷമല്ലാതെ മറ്റൊന്നുമല്ലെന്ന് വിവിധ സഘടനകളും മനുഷ്യാവകാശപ്രവർത്തകരും ആരോപിക്കുന്നു. കുടിയേറ്റക്കാരല്ല അവരുടെ സ്വത്വമാണ് വേട്ടയാടപ്പെടുന്നതെന്നതിന് തെളിവായി ഇവർ ചൂണ്ടിക്കാണിക്കുന്നത് കേന്ദ്ര സർക്കാർ കൊണ്ടുവന്ന പൗരത്വനിയമത്തിലെ ഭേദഗതിയാണ്.
പൗരത്വം തെളിയിച്ചില്ലെങ്കിൽ അനധികൃത കുടിയേറ്റക്കാരെന്നു കണക്കാക്കി മടക്കി അയക്കുകയോ അറസ്റ്റു ചെയ്യപ്പെടുകയോ ചെയ്യുമെന്ന ആശങ്കയിലാണ് അസമിലെ ജനങ്ങൾ.
ഇതും കാണുക
ദേശീയ ജനസംഖ്യാ രജിസ്റ്റർ (N.P.R)
മെയ് ഫ്ലൈ
ശുദ്ധജലത്തിൽ മാത്രം കാണപ്പെടുന്ന ഒരുതരം ഈയാമ്പാറ്റകളാണ് മെയ് ഫ്ലൈകൾ. അല്പായുസ്സുക്കളാണ് ഇവ. രണ്ട് മണിക്കൂറോ അല്ലെങ്കിൽ 14-ദിവസങ്ങൾ മാത്രമോ നീളുന്ന രൂപാന്തഘട്ടത്തിലാണ് ഇവയുടെ വളർച്ചയും ജീവിതവും. വലിപ്പം കൂടിയ മുൻകാലുകളും ത്രികോണാകൃതിയിലുള്ള ചിറകുകളും നേർത്ത വാലും ഇവയുടെ പ്രത്യേകതയാണ്.
അവലംബം
വർഗ്ഗം:ഷഡ്‌പദങ്ങൾ
വല്ലം (ഗ്രാമം)
പ്രധാന സ്ഥാപനങ്ങൾ
ഏകദേശം 900 വർഷം പഴക്കം ഉണ്ടെന്നാണ് കണക്ക്. എറണാകുളം ജില്ലയിലെ ആദ്യത്തെ മുസ്ലിം പള്ളിയാണ് എന്നു പറയപ്പെടുന്നു]]
എത്തിച്ചേരാനുള്ള വഴി
റോഡ് വഴി - എം.സി റോഡിൽ പെരുമ്പാവൂർ പട്ടണത്തിൽ നിന്ന് അങ്കമാലിയിലേക്കുള്ള വഴിയിൽ 2 കിലോമീറ്റർ ദൂരം
റെയിൽ വഴി - അടുത്തുള്ള റെയിൽ‌വേ സ്റ്റേഷൻ അങ്കമാലി
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)
ചിത്രശാല
Thattekad
രാജേന്ദ്ര സിങ്ങ്
രാജേന്ദ്ര സിങ്ങ് ഇന്ത്യയുടെ ജലമനുഷ്യൻ എന്നാണു അദ്ദേഹം അറിയപ്പെടുന്നത്. ജലത്തിന്നുള്ള നോബൽ സമ്മാനം എന്നറിയപ്പെടുന്ന സ്റ്റോക്ക്ഹോം പുരസ്ക്കാരം അദ്ദേഹം 2015ൽ നേടി. മുൻപ് ജലസംരക്ഷണത്തിനും അദ്ദേഹം നേതൃത്വം നല്കുന്ന ജല സമിതി എന്നിവയുടെ പ്രവർത്തനത്തിനു 2001ൽ അദ്ദേഹം രാമൊൻ മാഗ്സസെ അവാർഡ് നേടിട്ടുണ്ട്.1975ൽ രൂപീകൃതമായ തരുൺ ഭാരത് സംഘ് എന്ന സംഘടന ഇദ്ദേഹം നയിക്കുന്നുണ്ട്.സരിസ്ക ടൈഗർ റിസർവിനടുത്ത് കിഷോരി- ബികമ്പുര എന്ന ഗ്രാമത്തിലെ മൈനിങ്ങ് ലോബിക്ക് കൂട്ട് നില്ക്കുന്ന ഉദ്യ്യോഗസ്ഥർക്കെതിരെയും,താർ മരുഭൂമിക്ക് അടുത്ത് സ്ഥിതി ചെയ്യുന്ന തരിശ് ഭൂമിയിൽ ജൊഹാദും,മഴവെള്ള സംഭരണിയും,ചെക്ക് ഡാമും,വഴി തടഞ്ഞ് വെള്ളം സംഭരിക്കുന്ന പ്രവർത്തനകൾക്ക് ഈ സംഘടന മുന്നിൽ നില്ക്കുന്നു.1985ൽ ഒരു ഗ്രാമത്തിൽ തുടങ്ങിയ സംഘടന ഇന്ന് 8600 ജൊഹാദുകളും വരൾച്ച കാലത്തെക്ക് മഴ വെള്ള സംഭരണവും,മറ്റ് ജല സംരക്ഷണ പദ്ധതികളും തയ്യറക്കി.ഇവരുടെ ശ്രമഫലമായി രാജസ്ഥാനിൽ അർവാരി,രുപരെൽ,സർസ,ബഗനി,ജഹജവാലി തുടങ്ങിയ 5 നദികൾ 1000 ഗ്രാമങ്ങളിലൂടെ വീണ്ടും ഒഴുകാൻ തുടങ്ങി.
കേന്ദ്ര പരിസ്ഥിതി മന്ത്രാലയത്തിനു കീഴിലെ ദേശീയ ഗംഗ നദീതട അതോറിറ്റിയിൽ 2009 മുതൽ ഒരു അഗമാണു അദ്ദേഹം. ദി ഗാർഡിയൻ ഇദ്ദേഹത്തെ ഭൂമിയെ രക്ഷിക്കൻ സാധിക്കുന്ന 50 പേരിൽ ഒരാളായി ഇദ്ദേഹത്തേ തിരഞ്ഞെടുത്തിരുന്നു.
പഴയകാല ജീവിതവും വിദ്യാഭ്യസവും
രാജേന്ദ്ര സിങ്ങ് ഉത്തർപ്രദേശിലെ മീററ്റിനടുത്ത് ബഗപത് ജില്ലയിലെ ദൗലയിലാണു ജനിച്ചത്.സമീന്ദാരി പാരമ്പര്യത്തിലെ രജപുത്ര കുടുംബത്തിൽ ,ഏഴ് മക്കലിൽ മൂത്തവനായാണു അദ്ദേഹം വളർന്നത്.അദ്ദേഹത്തിന്റെ പിതാവ് ഒരു കർഷകനായിരുന്നു.ഗ്രാമത്തിൽ അദ്ദേഹത്തിനു 60 ഏക്കർ സ്ഥലതാണു ക്രിഷി നടത്തീരുന്നത്. \\\\\ 1974ൽ അദ്ദേഹത്തിന്റെ ജീവിതത്തിൽ പ്രധാന സംഭവം നടക്കുന്നത്.ഗാന്ധി പീസ് ഫൗൻഡേഷൻ അംഗമായ രമേഷ് ശർമ മീററ്റിലെ അദ്ദേഹത്തിന്റെ വീട് സന്ദ്ര്ശിച്ചു.അങ്ങനെ യുവവായ രാജേന്ദ്രന്റെ മനസ്സ് ഗ്രാമത്തിന്റെ ഉന്നമനത്തിനായി തിരിഞ്ഞു.രമേഷ് ശർമ ഗ്രാമത്തിന്റെ ശുചീകരണാ പ്രവർത്തങ്ങൾ തുടങ്ങി,അദ്ദേഹം ഒരു vahnalaya[വായനശാല] തുടങ്ങി.പിന്നെ പ്രദേശിക പ്രശ്നങ്ങളിൽ ഇടപെട്ട് തുടങ്ങി.പെട്ടെന്ന് തന്നെ രാജേന്ദ്രനെ കൂടി മദ്യ വിരുദ്ധ പരിപാടികളിൽ ഉൾക്കൊളിച്ചു.മറ്റൊരു പ്രധാന സ്വാധീനം,സ്ക്കൂളിലെ ഇഗ്ളീഷ് അദ്ധ്യപകനയ പ്രതാപ് സിങ്ങായിരുന്നു.അദ്ദേഹം ക്ളസ്സിനു ശേഷം രാഷട്രീയ സാമൂഹിക പ്രശ്നങ്ങളെ പറ്റി ചർച്ച ചെയ്യുമായിരുന്നു.1975ലെ അടിയന്തരാവസ്ഥക്കലത്ത് അദ്ദേഹത്തിന്നു ജനാധിപത്യത്തിനെ പറ്റിയും സ്വതന്ത്ര കാഴ്ചപ്പടിനും രൂപം വന്നു. ഹൈസ്ക്കൂൾ കഴിഞ്ഞ് അദ്ദേഹം ബഗ്പത് ജില്ലയിലെ ബരൗതിൽ‘ഭാരതീയ റിഷികുല ആയുർവേദിക് മഹാവിദ്യലയ കോളേജിൽ നിന്നും ആയുർവേദിക് മെഡിസിനും സർജറിയിൽ ബിരുദം നേടി.അതിനു ശേഷം ബരൗതിലെ മറ്റൊരു കോളേജിൽ നിന്നും അലഹബാദ് സർവകലശാല അഫിലിയേഷനുള്ള ഹിന്ദി സാഹിത്യത്തിൽ ബിരുദാനാന്താരബിരുദവും നേടി.അദ്ദേഹം പിന്നേട് ജയപ്രകാശ് നാരായൺ കുട്ടികളുടെ പ്രവർത്തനങ്ങൾക്ക് സ്ഥപിച്ച ഛാത്ര യുവ സംഘർഷ് വാഹിനി chatra Yuva Sangarsh Vahini
പ്രവർത്തനങ്ങൾ
വിദ്യാഭ്യാസത്തിനു ശേഷം,അദ്ദേഹം 1980ൽ സർക്കർ സേവനത്തിൽ പ്രവേശിച്ചു.ജയ്പൂർ നേഷണൽ സർവീസ് വോളന്റീയറയി പ്രവർത്തിച്ചു.അതിനുശേഷം രാജസ്ഥാനിലെ ദൗസ ജില്ലയിൽ മുതിർന്നവർക്കുള്ള സ്ക്കൂളിൽ നിയമിതനായി അങ്ങനെയാണു തരുൺ ഭാരത് സംഘ്[യൌങ്ങ് ഇന്ദിയ അസ്സൊകിയറ്റയോൻ] അഥവ ട്ബ്ബ്ശ് ൽ അംഗമാകുന്നത്. മൂന്ന് വർഷത്തിനു ശേഷം അദ്ദേഹം സംഘടനയുടെ ജനറൽ സെക്രട്ടറിയായി ചുമതലയേറ്റു.അദ്ദേഹം സംഘടനയുടെ പ്രവർത്തനത്തേ ചോദ്യം ചെയ്തു. അദ്ദേഹവുമായുള്ള അഭിപ്രാറയ ഭിന്നതയിൽ 1984ൽ മുഴുവൻ ബോർഡ് അംഗങ്ങളും സംഘടനയിൽ നിന്ന് രാജിവച്ചു.അദ്ദേഹം ആദ്യം ചെയ്തതിൽ ഒന്ന്,അദ്ദേഹം കുറച്ച് കൊല്ലാന്മരെ കൂടെ കൂട്ടി ഗ്രാമങ്ങളിൽ നിന്നും ഗ്രാമങ്ങളിലേക്ക് യാത്ര ചെയ്തു എല്ലപേർക്കും ചെറിയ സഹായങ്ങൾ നല്കി.ജനങ്ങളുമായി അടുത്ത് ഇടപെഴകുവാൻ ഇത് അദ്ദേഹത്തിനു പ്രചോദനം നല്കി.അതിനു ശേഷം അദ്ദേഹം തിരിച്ച് ജോലിയിൽ കയറി.വികസനപ്രവർത്തങ്ങളിൽ മേലുദ്യോഗസ്ഥ്രുടെ അലംഭാവം അതുകാരണം ഒന്നും തനിക്ക് ചെയ്യൻ സാധിക്കത്തതും അദ്ദേഹത്തിനു നിരാശ വർദ്ധിപ്പിച്ചുക്കൊണ്ടിരുന്നു.1984ൻ അദ്ദേഹം ജോലി രാജിവച്ചു.അദ്ദേഹം തന്റെ വീട്ടു സാധനങ്ങൾ 23000 രൂപയ്ക്ക് വിറ്റ് അവസാന സ്റ്റോപ്പിലേക്ക് ബസ്സ് കയറി.അദ്ദേഹത്തോടൊപ്പം തരുൺ ഭാരത് സംഘിലെ 4 സുഹ്രുത്തുക്കളും ഉണ്ടായിരുന്നു.ആ ബസ്സ് അവസ്സാന സ്റ്റോപ്പ് ചെന്ന് നിന്നത് അല്വാർ ജില്ലയിലെ കിഷോരി ഗ്രാമത്തിലെ തനാഗാസി റ്റെഹ്സിൽ എന്നയിടത്താണു.അന്ന് ഒക്ടോബർ 2,1985 ആയിരുന്നു.തുടക്കത്തിലെ അപ്രിചിത്തത്വത്തിനു ശേഷം ,ഗ്രാമത്തിന്റെ അയൽ ഗ്രാമമയ ബികമ്പുര അവരെ സ്വീകരിച്ചു.അവിടെ അവർ താമസിക്കൻ ഒരു സ്ഥലം കണ്ടെത്തി.ഗോപല്പുരക്കടുത്ത് അദ്ദേഹം ഒരു ചെറിയ ആയുർവെദ മെഡിസിൻ പ്രാക്റ്റീസ് ആരംഭിച്ചു.ഇദ്ദേഹത്തിന്റെ കോളേജ് സഹപാഠികൽ ഗ്രാമത്തിൽ വിദ്യാഭ്യസം പ്രൊൽസാഹിപ്പിക്കൻ പുറപ്പെട്ടു.
വർഗ്ഗം
വർഗ്ഗം:പരിസ്ഥിതിപ്രവർത്തകർ വർഗ്ഗം:1959-ൽ ജനിച്ചവർ വർഗ്ഗം:മാഗ്സസെ പുരസ്കാരം ലഭിച്ചവർ
ജോണി സിൻസ്
ജോണി സിൻസ് എന്നറിയപ്പെടുന്ന സ്റ്റീവൻ വോൾഫ് (ജനനം: ഡിസംബർ 31, 1978) ഒരു അമേരിക്കൻ അശ്ലീല നടൻ, സംവിധായകൻ, യൂട്യൂബർ എന്നീ നിലകളിൽ അറിയപ്പെടുന്ന വ്യക്തിയാണ്. ഷേവ് ചെയ്ത തലയും പേശി ശരീരത്തിനും പേരുകേട്ട അദ്ദേഹം സ്ഥിരമായി ഏറ്റവും പ്രചാരമുള്ള അശ്ലീലസാഹിത്യ തിരയലുകളിൽ ഒന്നാണ്. 2015 വർഷത്തെ മികച്ച പ്രകടനത്തിനുള്ള എവി‌എൻ അവാർഡിന് രണ്ട് നോമിനേഷനുകൾ ഉൾപ്പെടെ നിരവധി അംഗീകാരങ്ങൾ അദ്ദേഹത്തിന് ലഭിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1978-ൽ ജനിച്ചവർ വർഗ്ഗം:Pages which use embedded infobox templates with the title parameter
രാജൻ എം. കൃഷ്ണൻ
ജീവിതരേഖ
ചെറുതുരുത്തി വള്ളത്തോൾ നഗർ പള്ളിക്കൽ പരേതരായ കൃഷ്ണന്റെയും നാരായണിയുടെയും മകനായി ജനിച്ചു. തിരുവനന്തപുരം ഫൈനാർട്സ് കോളേജിൽ ബി.എഫ്.എ.യും ബറോഡ എംഎസ് യൂണിവേഴ്സിറ്റിയിൽ എംഎഫ്എയും പൂർത്തിയാക്കി. ദേശാഭിമാനിയുടെ കൊച്ചി പ്രത്യേക പതിപ്പായ കൊച്ചിക്കാഴ്ചയിൽ കുറച്ചു കാലം പതിവായി ചിത്രങ്ങൾ പ്രസിദ്ധീകരിച്ചിരുന്നു. ലിറ്റിൽ ബ്ളാക്ക് ഡ്രോയിങ്സ് എന്ന പേരിൽ പിന്നീട് അവ പ്രദർശിപ്പിച്ചു.
2016 ഫെബ്രുവരി 11 ന് മരണമടഞ്ഞു.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:2016-ൽ മരിച്ചവർ വർഗ്ഗം:ഫെബ്രുവരി 11-ന് മരിച്ചവർ
കെ.ജി.എഫ്. ചാപ്റ്റർ 2
കെ.ജി.എഫ്: ചാപ്റ്റർ 2 2022-ൽ പുറത്തിറങ്ങിയ ഒരു ഇന്ത്യൻ കന്നഡ ഭാഷാ ആക്ഷൻ ചിത്രമാണ്, പ്രശാന്ത് നീൽ രചനയും സംവിധാനവും നിർവഹിച്ചു ഹോംബാലെ ഫിലിംസിന്റെ ബാനറിൽ വിജയ് കിരഗന്ദൂർ നിർമ്മിക്കുന്നു. കെ.ജി.എഫ്. ചലച്ചിത്ര സീരീസിലെ രണ്ടാം ഭാഗമാണിത്. , 2018-ൽ പുറത്തിറങ്ങിയ കെ.ജി.എഫ്. ചാപ്റ്റർ 1 ആയിരുന്നു കെ.ജി.എഫ്. സീരീസിലെ ഒന്നാം ഭാഗം. യഷ്, സഞ്ജയ് ദത്ത് , രവീണ ടണ്ടൻ , ശ്രീനിധി ഷെട്ടി , പ്രകാശ് രാജ് എന്നിവരാണ് ചിത്രത്തിലെ അഭിനേതാക്കൾ. 100 കോടി ബജറ്റിൽ നിർമ്മിച്ച കെ.ജി.എഫ്. ചാപ്റ്റർ 2 ഇതുവരെ നിർമ്മിച്ചതിൽ വച്ച് ഏറ്റവും ചെലവേറിയ കന്നഡ ചിത്രമാണ്.
ഭുവൻ ഗൗഡ ഛായാഗ്രഹണം നിർവ്വഹിക്കുകയും രവി ബസ്രൂർ സിനിമാ സ്‌കോറും ഗാനങ്ങളും ചിട്ടപ്പെടുത്തുകയും ചെയ്‌തതോടെ നീൽ അതിന്റെ മുൻഗാമികളിൽ നിന്നുള്ള സാങ്കേതിക വിദഗ്ധരെ നിലനിർത്തി. ദത്തും ടണ്ടനും 2019 ന്റെ തുടക്കത്തിൽ അഭിനേതാക്കളിൽ ചേർന്നു, ഇത് മുൻ കന്നഡ സിനിമാ അരങ്ങേറ്റത്തെ അടയാളപ്പെടുത്തി. ചിത്രത്തിന്റെ ഭാഗങ്ങൾ ചാപ്റ്റർ 1 ഉപയോഗിച്ച് ബാക്ക്-ടു-ബാക്ക് ചിത്രീകരിച്ചു. ബാക്കിയുള്ള സീക്വൻസുകളുടെ പ്രിൻസിപ്പൽ ഫോട്ടോഗ്രഫി 2019 മാർച്ചിൽ ആരംഭിച്ചു, എന്നാൽ ഇന്ത്യയിലെ COVID-19 ലോക്ക്ഡൗൺ കാരണം 2020 ഫെബ്രുവരിയിൽ നിർത്തിവച്ചു. അഞ്ച് മാസത്തിന് ശേഷം ചിത്രീകരണം പുനരാരംഭിക്കുകയും 2020 ഡിസംബറിൽ പൂർത്തിയാക്കുകയും ചെയ്തു. ലൊക്കേഷനുകൾ ഉൾപ്പെടുന്നുബാംഗ്ലൂർ, ഹൈദരാബാദ് , മൈസൂർ , കോലാർ.
കെ.ജി.എഫ്. ചാപ്റ്റർ 2 ഹിന്ദി, തെലുങ്ക് , തമിഴ് , മലയാളം ഭാഷകളിലെ ഡബ്ബ് ചെയ്ത പതിപ്പുകൾക്കൊപ്പം 2022 ഏപ്രിൽ 14 ന് കന്നഡയിൽ ഇന്ത്യയിൽ തിയറ്ററുകളിൽ റിലീസ് ചെയ്തു. ഐമാക്സിൽ റിലീസ് ചെയ്യുന്ന ആദ്യ കന്നഡ ചിത്രം കൂടിയാണിത്. ഈ ചിത്രത്തിന് അതിന്റെ ഒന്നാം ഭാഗത്തേക്കാൾ മികച്ച അവലോകനങ്ങൾ ലഭിച്ചു. ഇതുകൂടാതെ, ഇന്ത്യയിലെ ഏറ്റവും ഉയർന്ന രണ്ടാമത്തെ ഓപ്പണിംഗ് ദിനമായി ഇത് റെക്കോർഡുചെയ്‌തു, കന്നഡ, ഹിന്ദി, മലയാളം ഭാഷകളിൽ ചിത്രം ആഭ്യന്തര ഓപ്പണിംഗ് ഡേ റെക്കോർഡുകൾ സ്ഥാപിച്ചു, കൂടാതെ രണ്ട് ദിവസത്തിനുള്ളിൽ അതിന്റെ മുൻഗാമിയുടെ ആജീവനാന്ത ഗ്രോസ് മറികടക്കുകയും ചെയ്തു.ഏറ്റവും കൂടുതൽ കളക്ഷൻ നേടിയ കന്നഡ ചിത്രം ആഗോളതലത്തിൽ ₹1,200–1,250 വരുമാനത്തോടെ, KGF: ചാപ്റ്റർ 2 എക്കാലത്തെയും ഏറ്റവും കൂടുതൽ കളക്ഷൻ നേടിയ മൂന്നാമത്തെ ഇന്ത്യൻ സിനിമയാണ് , കൂടാതെ ഇന്ത്യയിൽ ഏറ്റവും കൂടുതൽ കളക്ഷൻ നേടിയ രണ്ടാമത്തെ ചിത്രവുമാണ്. ചിത്രത്തിന്റെ മൂന്നാം ഭാഗത്തിന്റെ നിർമ്മാണം പുരോഗമിക്കുകയാണ്.
കഥാസംഗ്രഹം
ചോരയിൽ കുതിർന്ന കോലാർ ഗോൾഡ് ഫീൽഡിന് ഇപ്പോൾ ഒരു പുതിയ അധിപൻ റോക്കി ഉണ്ട്, അയാളുടെ പേര് ശത്രുക്കളുടെ ഹൃദയത്തിൽ ഭയം ജനിപ്പിക്കുന്നു. അവന്റെ സഖ്യകക്ഷികൾ അവനെ തങ്ങളുടെ രക്ഷകനായി കാണുന്നു, സർക്കാർ അവനെ ഒരു ഭീഷണിയായി കാണുന്നു, അവന്റെ ശത്രുക്കൾ പ്രതികാരത്തിനായി മുറവിളി കൂട്ടുന്നു.
സ്വീകരണം
കെ.ജി.എഫ്. ചാപ്റ്റർ 2 നിരൂപകരിൽ നിന്ന് സമ്മിശ്ര അവലോകനങ്ങൾ നേടി. അവലോകന അഗ്രഗേറ്റർ വെബ്‌സൈറ്റായ Rotten Tomatoes-ൽ, 12 വിമർശകരുടെ അവലോകനങ്ങളിൽ 42% പോസിറ്റീവ് ആണ്, ശരാശരി റേറ്റിംഗ് 5/10 ആണ്.
ബാർബറ ബോളിയർ
ബാർബറ ഗൂൾസ്ബീ ബോളിയർ (ജനനം ജനുവരി 13, 1958) ഒരു അമേരിക്കൻ ഫിസിഷ്യനും രാഷ്ട്രീയക്കാരിയുമാണ്. ഇംഗ്ലീഷ്:Barbara Goolsbee Bollier. 2017 മുതൽ 2021 വരെ, ജോൺസൺ കൗണ്ടിയിലെ കൻസാസ് മിഷൻ ഹിൽസ് ഉൾപ്പെടുന്ന ഏഴാമത്തെ ജില്ലയെ പ്രതിനിധീകരിച്ച് അവർ കൻസാസ് സെനറ്റിൽ അംഗമായിരുന്നു. 2018 ൽ റിപ്പബ്ലിക്കൻ പാർട്ടി വിട്ടതിന് ശേഷം ഡെമോക്രാറ്റിക് പാർട്ടി അംഗമാണ് ബാർബറ. 2020-ൽ കൻസാസിൽ നടന്ന യുണൈറ്റഡ് സ്റ്റേറ്റ്സ് സെനറ്റ് തിരഞ്ഞെടുപ്പിൽ ഡെമോക്രാറ്റിക് നോമിനിയായിരുന്നു ബാർബറ, പൊതുതെരഞ്ഞെടുപ്പിൽ റിപ്പബ്ലിക്കൻ കോൺഗ്രസ് അംഗം റോജർ മാർഷലിനോട് പരാജയപ്പെട്ടു.
ജീവിതരേഖ
1958 ജനുവരി 13-ന് ടെക്സസിലെ ഗാൽവെസ്റ്റണിലാണ് ബാർബറ ഗൂൾസ്ബി ജനിച്ചത്, അവളുടെ പിതാവ് റോബർട്ട് എൽ. ഗൂൾസ്ബി (1931-2015) മെഡിക്കൽ റെസിഡൻസിയിലായിരുന്നു, അമ്മ ബെറ്റി ഒരു നഴ്സായിരുന്നു,. അവൾ ഫെയർവേ, കൻസാസ്, മിഷൻ ഹിൽസ്, കൻസാസ് എന്നിവിടങ്ങളിൽ വളർന്നു.
കൻസാസ് സർവ്വകലാശാലയിൽ ബിരുദാനന്തര ബിരുദം നേടിയ ശേഷം, ബോളിയർ യൂണിവേഴ്സിറ്റി ഓഫ് കൻസാസ് സ്കൂൾ ഓഫ് മെഡിസിനിൽ നിന്ന് ഡോക്ടർ ഓഫ് മെഡിസിൻ ബിരുദം നേടി. ബെയ്‌ലർ കോളേജ് ഓഫ് മെഡിസിനിലെ അവളുടെ പരിശീലനം അനസ്‌തേഷ്യോളജിയിലായിരുന്നു; അവളുടെ അച്ഛനും ബെയ്‌ലർ യൂണിവേഴ്സിറ്റിയിൽ പഠിച്ചിട്ടുണ്ട്.
എംഡി നേടിയ ശേഷം, ബോളിയർ കൻസാസ് സിറ്റിയിലെ സർജിസെന്ററിൽ തന്റെ പിതാവിന്റെ കിൽനിക്കിൽ ചേർന്നു.
രാഷ്ട്രീയ ജീവിതം
2010-ൽ കൻസാസ് സെനറ്റിലേക്ക് നിയമിതനായ ടെറി ഹണ്ടിംഗ്ടണിന്റെ സ്ഥാനത്ത് റിപ്പബ്ലിക്കൻ പ്രിസിന്റ് കമ്മിറ്റി അംഗങ്ങൾ അവളെ നിയമിച്ചതോടെയാണ് ബാർബറയുടെ നിയമനിർമ്മാണ ജീവിതം ആരംഭിച്ചത്.
ഐസക് സാന്ദ്ര
കുഷ്ഠരോഗത്തെ ഇന്ത്യയിൽ നിന്ന് ഉന്മൂലനം ചെയ്യുന്നതിനുള്ള സംഭാവനകൾക്ക് പേരുകേട്ട ഐസക് സാന്ദ്ര ഒരു ഇന്ത്യൻ വൈദ്യൻ, ഗാന്ധിയൻ, സാമൂഹിക പ്രവർത്തകൻ എന്ന രീതികളിലൊക്കെ പ്രശസ്തനായിരുന്നു. രാജ്യത്തിന് നൽകിയ സേവനങ്ങൾക്ക് നാലാമത്തെ ഉയർന്ന ഇന്ത്യൻ സിവിലിയൻ അവാർഡ് പത്മശ്രീ നൽകി 1956 ൽ ഇന്ത്യാ ഗവൺമെന്റ് അദ്ദേഹത്തെ ആദരിച്ചു,.
ജീവചരിത്രം
1892 നവംബർ 3 ന് ഇന്ത്യൻ സംസ്ഥാനമായ ഒഡീഷയുടെ പടിഞ്ഞാറൻ ഭാഗത്തുള്ള സംബാൽപൂരിൽ ഒരു പാസ്റ്ററിനും ഭാര്യയ്ക്കും തുച്ഛമായ സാമ്പത്തിക വിഭവങ്ങളുള്ള ഒരു കുടുംബത്തിൽ ഐസക് സാന്ദ്ര ജനിച്ചു. ചെറുപ്പക്കാരനായ ഐസക്ക് പാസ്റ്ററാകണമെന്ന് ആഗ്രഹിച്ച പിതാവിന്റെ ആഗ്രഹത്തിന് വിരുദ്ധമായി, സാംബാൽപൂരിൽ സ്കൂൾ വിദ്യാഭ്യാസം പൂർത്തിയാക്കി 1919 ൽ കട്ടക്കിലെ ശ്രീരാമചന്ദ്ര ഭഞ്ച് മെഡിക്കൽ കോളേജിൽ ചേർന്നു മെഡിക്കൽ ബിരുദം നേടി. മെഡിക്കൽ വിദ്യാഭ്യാസത്തിനിടയിലെ അദ്ദേഹത്തിന്റെ അനുഭവവും കുഷ്ഠരോഗവുമായി ബന്ധപ്പെട്ട സാമൂഹിക കളങ്കവും യുവാവിനെ സ്വാധീനിച്ചു, രോഗത്തെ ചികിത്സിക്കുന്നതിനായി തന്റെ കരിയർ തുടരാൻ അദ്ദേഹം തീരുമാനിച്ചു. 1927 മുതൽ 1931 വരെ കേന്ദ്ര സർക്കാർ സേവനത്തിൽ ചേർന്നാണ് സാന്ദ്ര തന്റെ മെഡിക്കൽ ജീവിതം ആരംഭിച്ചത്. ലെപ്രസി സർവേ ഓഫ് ഇന്ത്യയുടെ തലവനായിരുന്നു. 1932 ൽ ഗ്രേറ്റ് ബ്രിട്ടനിലെ ലെപ്രസി പ്രിവൻഷൻ സൊസൈറ്റിയിൽ അംഗമായി തിരഞ്ഞെടുക്കപ്പെടുകയും 1947 ൽ വിരമിക്കുന്നതുവരെ ഈ സ്ഥാനം നിലനിർത്തുകയും ചെയ്തു. അന്താരാഷ്ട്ര കുഷ്ഠരോഗ അസോസിയേഷന്റെ കുഷ്ഠരോഗ വിദഗ്ദ്ധനായി വിവിധ അവസരങ്ങളിൽ ജപ്പാൻ, നൈജീരിയ തുടങ്ങിയ രാജ്യങ്ങളിലേക്ക് ഡെപ്യൂട്ടേഷനിൽ സേവനമനുഷ്ഠിച്ചു. ജപ്പാനിലെ കുഷ്ഠരോഗത്തെക്കുറിച്ചുള്ള കുറിപ്പുകൾ 1953 ൽ അദ്ദേഹം പുറത്തിറക്കിയ പ്രസിദ്ധീകരണമാണ്.
സർക്കാർ സേവനത്തിൽ നിന്ന് വിരമിച്ച ശേഷം, വിഭവങ്ങൾ ശേഖരിക്കാൻ സാന്ദ്ര ശ്രമിച്ചു, സർക്കാർ സഹായം നേടിക്കൊണ്ട് അദ്ദേഹം 1951 ൽ ഹതിബാരി കുഷ്ഠാശ്രമം സ്ഥാപിച്ചു, , പിന്നീട് അത് ഹതിബാരി ഹെൽത്ത് ഹോം എന്നറിയപ്പെട്ടു. കുഷ്ഠരോഗ ചികിത്സയ്ക്കുള്ള മരുന്ന് ഡാപ്‌സോൺ ഇതുവരെ രൂപപ്പെടുത്തിയിട്ടില്ലാത്ത ഒരു സമയത്ത്, സുശ്രുത സംഹിത പോലുള്ള പുരാതന ഇന്ത്യൻ ചികിൽസാരീതികളിലേക്ക് തിരിഞ്ഞ അദ്ദേഹം മരോട്ടി (ഹൈഡ്‌നോകാർപസ് വൈറ്റിയാനസ്) ഉപയോഗിച്ച് നിർമ്മിച്ച ഒരു മരുന്ന് കൊണ്ടുവന്ന് കുഷ്ഠരോഗികൾക്ക് ഈ മരുന്ന് ഉപയോഗിച്ച് ചികിത്സിക്കാൻ തുടങ്ങി. രോഗം ഭേദമായ രോഗികളെ മുഖ്യധാരാ സമൂഹത്തിലേക്ക് പുനഃസംഘടിപ്പിക്കുന്നതിന് സഹായിക്കുന്ന ഒരു ചികിത്സാ പുനരധിവാസ കേന്ദ്രമായി ഈ സ്ഥലം താമസിയാതെ വികസിച്ചു. മരണം വരെ അദ്ദേഹം ഹെൽത്ത് ഹോമിൽ സേവനമനുഷ്ഠിച്ചു. അതിനുശേഷം കേന്ദ്രം ഹിന്ദ് കുഷ്ഠ് നിബാരിനി സംഘ (എച്ച്കെഎൻഎസ്) ഏറ്റെടുത്തു, ഒഡീഷ സർക്കാരിന്റെ അധികാരപരിധിയിൽ കൊണ്ടുവന്നു.
ഐസക് സാന്ദ്ര രാജകുമാരി ദാസിനെ വിവാഹം കഴിച്ചു അദ്ദേഹത്തിന്റെ മക്കളിൽ ഒരാളായ ദിലീപ് കുമാർ സാന്ദ്രയും ഒരു മെഡിക്കൽ ഡോക്ടറാണ്. മൂത്തമകൻ പ്രശാന്ത ചിറ്റ സാന്ദ്ര ഇന്ത്യൻ വ്യോമസേനയിൽ സേവനമനുഷ്ഠിക്കുകയും എയർ വൈസ് മാർഷലായി വിരമിക്കുകയും ചെയ്തു. സാംബാൽപൂരിലെ വീട്ടിൽ നടന്ന ഒരു വാഹനാപകടത്തിൽ പരിക്കേറ്റു. 1968 ഓഗസ്റ്റ് 29 ന് 76 വയസ്സുള്ള ഡോ. സാന്ദ്ര അന്തരിച്ചു.
അവാർഡുകളും അംഗീകാരങ്ങളും
ബ്രിട്ടീഷ് സർക്കാർ 1938 ൽ സാന്ദ്രയ്ക്ക് റായ് സാഹിബ് പദവി നൽകി. 1956 ൽ നൽകിയ ഏറ്റവും ഉയർന്ന നാലാമത്തെ ഇന്ത്യൻ സിവിലിയൻ ബഹുമതിയായ പദ്മശ്രീ അവാർഡ് നൽകി ഇന്ത്യൻ സർക്കാർ സമൂഹത്തിന് നൽകിയ സേവനങ്ങൾ അംഗീകരിച്ചു അദ്ദേഹത്തിന്റെ പേരിലുള്ള ഐസക് സാന്ദ്ര ഇൻസ്റ്റിറ്റ്യൂട്ട് ഓഫ് സോഷ്യൽ വർക്ക് ആൻഡ് കമ്യൂണിറ്റി ഹെൽത്ത് എന്ന സോഷ്യൽ ഇൻസ്റ്റിറ്റ്യൂട്ടിന്റെ ആസ്ഥാനമാണ് സാംബാൽപൂർ ഗ്രാമം. ഒരു സർക്കാരിതര സംഘടനയായ സ്മൈൽ ഫൗണ്ടേഷൻ ഇന്ത്യ അതിന്റെ കുട്ടികളുടെ ഭവനങ്ങളിലൊന്നിനെ ''ഡോ. ഐസക് സാന്ദ്ര ബാൽനികേതൻ എന്ന് നാമകരണം ചെയ്തു''.
അധികവായനയ്ക്ക്
വർഗ്ഗം:1968-ൽ മരിച്ചവർ വർഗ്ഗം:1892-ൽ ജനിച്ചവർ വർഗ്ഗം:ഇന്ത്യൻ പുരുഷ സാമൂഹ്യ പ്രവർത്തകർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വോയ്ചെക്ക് ഷെസ്നി
പോളിഷ് ഫുട്ബോൾ കളിക്കാരനാണ് വോയ്ചെക്ക് ഷെസ്നി, Wojciech Tomasz Szczęsny. ഇദ്ദേഹം പോളണ്ട് ദേശീയ ടീമിനുവേണ്ടിയും ആഴ്സണൽ ക്ലബ്ബിനുവേണ്ടിയും ഗോൾകീപ്പറായി കളിക്കുന്നു.
അവലംബം
വർഗ്ഗം:പോളിഷ് ഫുട്ബോൾ കളിക്കാർ
ആമ്പർ മൗണ്ടൻ ദേശീയോദ്യാനം
ആമ്പർ മൗണ്ടൻ ദേശീയോദ്യാനം ഉത്തര മഡഗാസ്കറിലെ ഡയാന പ്രദേശത്തെ ഒരു ദേശീയോദ്യാനമാണ്. ഈ പാർക്ക് അതിലെ പ്രാദേശികമായ സസ്യജാലങ്ങൾ ജന്തുജാലങ്ങൾ നെള്ളച്ചാടങ്ങൽ അഗ്നിപർവ്വതമുഖത്തെ തടാകങ്ങൾ എന്നിവയാൽ സമൃദ്ധമാണ്. മഡഗാസ്കറിന്റെ തലസ്ഥാനമായ ആന്റനനറീവൊയിൽ നിന്നും വടക്കുഭാഗത്തായി 1000 കിലോമീറ്റർ അകലെയാണു സ്ഥിതിചെയ്യുന്നത്. ഇവിടം മഡഗാസ്കരിലെ ഏറ്റവും ജൈവവൈവിദ്ധ്യം നിറഞ്ഞ പ്രദേശമാണ്. 75 സ്പിഷീസിൽ പെട്ട പക്ഷികൾ, 25 സ്പീഷീസിൽപ്പെട്ട സസ്തനികൾ, 59 സ്പീഷീസിൽപ്പെട്ട ഉരഗങ്ങൾ എന്നിവ ഈ ദേശീയോദ്യാനത്തിൽ ജീവിക്കുന്നതായി കണക്കാക്കിയിട്ടുണ്ട്.
Sources
വർഗ്ഗം:Diana Region വർഗ്ഗം:1958 establishments in Madagascar Amber Mountain വർഗ്ഗം:Protected areas established in 1958 വർഗ്ഗം:മഡഗാസ്കറിലെ ദേശീയോദ്യാനങ്ങൾ
കോയമ്പേട്‌
കോയമ്പേട്‌ ചെന്നൈ നഗരത്തിന്റെ പടിഞ്ഞാറു ഭാഗത്തുള്ള ഒരു പരിസരപ്രദേശമാണ്.
തമിഴ്‌നാടിന്റെ വിവിധ പ്രദേശങ്ങളിലേക്കും, അന്യ സംസ്ഥാനങ്ങളിലേക്കുമുള്ള ബസ്സുകൾ പുറപ്പെടുന്ന സ്ഥലമായതു കൊണ്ട് കോയമ്പേട് രാപകൽ വ്യത്യാസമില്ലാതെ സദാ സജീവമായിരിക്കും.
കോയമ്പേടിൽ എത്തിച്ചേരാൻ
ചെന്നൈ സെൻട്രൽ റയിൽവേ സ്റ്റേഷനിൽ നിന്നും പൂനമല്ലി ഹൈ റോഡ് വഴിയും, ചെന്നൈ വിമാനത്താവളത്തിൽ നിന്നും ജവഹർലാൽ നെഹ്രു റോഡ് (ഇന്നർ റിംഗ് റോഡ്) വഴിയും കോയമ്പേടിലെത്തിച്ചേരാനാകും.
കോയമ്പേട് മാർക്കറ്റ്‌
കോയമ്പേട് മാർക്കറ്റ് എന്ന ചുരുക്കപ്പേരിൽ അറിയപ്പെടുന്ന കോയമ്പേട് ഹോൾ സെയിൽ മാർക്കറ്റ് കോംപ്ലക്‌സിൽ പഴങ്ങളുടേയും, പച്ചക്കറികളുടേയും മൊത്ത വ്യാപാരം ചെയ്യുന്ന നിരവധി സ്ഥാപനങ്ങളുണ്ട്.
മലിനജല ശുദ്ധീകരണ പ്ലാന്റുകൾ
പ്രതിദിനം 94 മില്ല്യൺ ലിറ്റർ മലിനജലം ശുദ്ധീകരിക്കുവാൻ പോന്ന രണ്ട് സീവേജ് ട്രീറ്റ്‌മെന്റ് പ്ലാന്റുകൾ കോയമ്പേടിൽ പ്രവർത്തിച്ചു വരുന്നു. ടി.നഗർ, കോടമ്പാക്കം, അണ്ണാനഗർ, വിരുഗമ്പാക്കം, മുഗപ്പെയർ തുടങ്ങിയ ചെന്നൈ നഗരത്തിന്റെ വിവിധ പരിസരപ്രദേശങ്ങളിൽ നിന്നുള്ള മലിനജലം ഈ പ്ലാന്റുകളിലാണ് ശുദ്ധീകരിക്കുന്നത്.
നിലവിലുള്ള ഈ രണ്ട് പ്ലാന്റുകൾക്ക് പുറമേ, പ്രതിദിനം 120 മില്ല്യൺ ലിറ്റർ മലിനജല ശുദ്ധീകരണം ചെയ്യാൻ പുതിയൊരു പ്ലാന്റ് നിർമ്മിക്കാനുള്ള പദ്ധതി നടപ്പിലായിക്കൊണ്ടിരിക്കുന്നു. രൂ. 1,160 മില്ല്യൺ ചെലവിൽ 25 ഏക്കർ വിസ്തൃതിയുള്ള കോമ്പൗണ്ടിൽ പുതിയ പ്ലാന്റ് പ്രവർത്തനസജ്ജമാകുന്നതോടെ മധുരവയൽ, അമ്പത്തൂർ, നെർക്കുൻട്രം തുടങ്ങിയ മറ്റു സമീപപ്രദേശങ്ങളിൽ നിന്നുള്ള മലിനജല ശുദ്ധീകരണവും സാധ്യമാകും.
കോയമ്പേട് ബസ് സ്റ്റാന്റ് (സി.എം.ബി.ടി)
ചെന്നൈ മൊഫുസിൽ ബസ് ടെർമിനസ് അഥവാ സി.എം.ബി.ടി. ഏഷ്യയിലെ ഏറ്റവും വലിയ ബസ് ടെർമിനസ് ആണ്.
തമിഴ് നാടിന്റെ വിവിധ പ്രദേശങ്ങളിലേക്കും, കേരള, കർണ്ണാടക, ആന്ധ്രാപ്രദേശ്, പോണ്ടിച്ചേരി തുടങ്ങിയ അയൽ സംസ്ഥാനങ്ങളിലേക്കുമുള്ള ബസ്സുകൾ ഇവിടെ നിന്നും പുറപ്പെടുന്നു.
ഒരേ സമയം 270 ബസ്സുകൾക്ക് പ്രവേശിക്കാനാകുന്ന ഈ വലിയ ടെർമിനസ് വഴി പ്രതിദിനം 2000 ബസ് സർവീസുകൾ നടത്തി 2 ലക്ഷം യാത്രക്കാർക്ക് യാത്രാസൗകര്യമൊരുക്കുന്നു.
അവലംബം
വർഗ്ഗം:തമിഴ്നാട്ടിലെ പട്ടണങ്ങൾ വർഗ്ഗം:ചെന്നൈയുടെ പരിസരപ്രദേശങ്ങൾ
പാലാട്ട് കോമൻ (ചലച്ചിത്രം)
എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ സംവിധാനം ചെയ്ത മലയാളചലച്ചിത്രമാണ്പാലാട്ട് കോമൻ. 1912ൽ കുണ്ടൂർ നാരായണ മേനോൻ എഴുതിയ കോമപ്പൻ എന്ന കവിതയ്ക്ക് ശാരംഗപാണിയാണ് ചലച്ചിത്രഭാഷ്യം നൽകിയത്. 1962 ജൂലൈ 6നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു. സത്യനാണ് പാലാട്ട് കോമൻ എന്ന കേന്ദ്രകഥാപാത്രത്തെ അവതരിപ്പിച്ചത്. കളരിപ്പയറ്റ് എന്ന ഇന്ത്യൻ അഭ്യാസ കലയുടെ പോരാളിയായ പാലാട്ടുകോമന്റെ ജീവിതത്തെ ആധാരമാക്കിയുള്ള ചലച്ചിത്ര മാണിത്. വയലാർ രാമവർമ്മ എഴുതിയ ഗാനങ്ങൾക്ക് ബാബുരാജ് സംഗീതം നൽകി.
ഗാനങ്ങൾ
വയലാർ രചിച്ചു ബാബുരാജ് ഈണമിട്ട 12 ഗാനങ്ങളാണ് ഈ ചിത്രത്തിലുള്ളത്.
പുറത്തേക്കുള്ള കണ്ണികൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
മേരി ബോട്സ്ഫോർഡ്
മേരി എലിസബത്ത് ബോട്സ്ഫോർഡ് (1865-1939) അമേരിക്കയിലെ ആദ്യത്തെ ഫിസിഷ്യൻ അനസ്തേഷ്യോളജിസ്റ്റുകളിൽ ഒരാളായിരുന്നു. ഇംഗ്ലീഷ്:Mary Elizabeth Botsford. 1897-ൽ മെഡിസിൻ പരിശീലിക്കാൻ തുടങ്ങിയ അവർ കാലിഫോർണിയ സാൻ ഫ്രാൻസിസ്കോ സർവകലാശാലയിലെ (യുസിഎസ്എഫ്) ചീഫ് അനസ്‌തേഷ്യോളജിസ്റ്റായിരുന്നു. യുഎസിലെ ആദ്യത്തെ വനിതാ അനസ്‌തേഷ്യോളജിസ്റ്റും കാലിഫോർണിയയിലെ ആദ്യത്തെ അനസ്‌തേഷ്യോളജിസ്റ്റും അവർ ആണെന്ന് വിശ്വസിക്കപ്പെടുന്നു.
ഔദ്യോഗിക ജീവിതം
1931-ൽ അവർ സാൻ ഫ്രാൻസിസ്കോയിലെ കാലിഫോർണിയ സർവ്വകലാശാലയിലെ ആദ്യത്തെ ഫാക്കൽറ്റി അനസ്തേഷ്യോളജിസ്റ്റായി. 1932 ജനുവരിയിൽ ഹിസ്റ്റെരെക്ടമി സമയത്ത് ഡൈവിനൈൽ ഓക്സൈഡ് ഒരു അനസ്തെറ്റിക് ആയി ആദ്യമായി ഉപയോഗിച്ചത് അവൾ ആയിരുന്നു. അവളുടെ വർഷങ്ങളിലുടനീളം, അനസ്തേഷ്യയുമായി ബന്ധപ്പെട്ട വിവിധ വിഷയങ്ങളിൽ അവൾ തന്റെ ഗവേഷണങ്ങൾ മെഡിക്കൽ ജേണലുകളിൽ പ്രസിദ്ധീകരിച്ചു. 1934-ൽ അവർ വൈദ്യശാസ്ത്രത്തിൽ നിന്ന് വിരമിച്ചു.
ലാ ഡോണ ഗ്രാവിഡ
1505 നും 1506 നും ഇടയിൽ ഇറ്റാലിയൻ നവോത്ഥാന കലാകാരനായ റാഫേൽ വരച്ച ചിത്രമാണ് ലാ ഡോണ ഗ്രാവിഡ (അല്ലെങ്കിൽ ലളിതമായി ലാ ഗ്രാവിഡ; "ഗർഭിണിയായ സ്ത്രീ" എന്നതിന്റെ ഇറ്റാലിയൻ). ഈ ചിത്രം ഇറ്റലിയിലെ ഫ്ലോറൻസിൽ റാഫേൽ താമസിച്ച കാലത്ത് വരച്ചതാണ്. ഇപ്പോൾ ഫ്ലോറൻസിലെ പലാസോ പിറ്റിയിലാണ് സംരക്ഷിച്ചിരിക്കുന്നത്.
റിച്ചാർഡ് ഒന്നാമൻ
1189 മുതൽ മരണം വരെ ഇംഗ്ലണ്ടിലെ രാജാവായിരുന്നു റിച്ചാർഡ് ഒന്നാമൻ(Richard I 8 സെപ്തംബർ 1157 മരണം 6 ഏപ്രിൽ 1199). ഹെൻറി രണ്ടാമന്റെയും എലനോർ റാണിയുടേയും അഞ്ചു മക്കളിൽ മൂന്നാമനായിരുന്നു റിച്ചാർഡ്. അദ്ദേഹം നോർമണ്ടി, അക്വിറ്റൈൻ, ഗാസ്കോണി എന്നിവിടങ്ങളിലെ ഡ്യുക് ആയും പായീറ്റേഴ്സ്, അൻജൂ, മെയ്ൻ, നാൻടെസ് എന്നിവിടങ്ങളിലെ കൗണ്ട് ആയും സൈപ്രസിലെ ലോഡ് ആയും ഭരണം നടത്തിയിട്ടുണ്ട്. വളരെ ശക്തനായ സേനാനായകനും പോരാളിയും ആയിരുന്നതിനാൽ അദ്ദേഹം റിച്ചാർഡ് ദി ലയൺ ഹാർട്ട് (Richard Cœur de Lion ,Richard the Lionheart) എന്ന് അറിയപ്പെട്ടിരുന്നു.
പതിനാറാം വയസ്സായപ്പോഴേക്കും സ്വന്തമായ ഒരു സൈന്യം ഉണ്ടായിരുന്ന അദ്ദേഹം, പോയ്റ്റോയിൽ തന്റെ പിതാവിനെതിരേയുള്ള വിപ്ലവശ്രമങ്ങൾ അടിച്ചമർത്തി. മൂന്നാമത്തെ കുരിശുയുദ്ധത്തിൽ ഫ്രാൻസിലെ ഫിലിപ്പ് രണ്ടാമനു ശേഷം നേതൃത്വം വഹിച്ച ക്രിസ്ത്യൻ പടത്തലവനായിരുന്നു റിച്ചാർഡ്. യെരുശലേം കീഴടക്കിയില്ലെങ്കിലും എതിരാളികളായ സലാഹുദ്ദീനെതിരെ അദ്ദേഹം വിജയം കൈവരിച്ചിരുന്നു.
ഫ്രഞ്ച്, ഒസിറ്റാൻ എന്നീ ഭാഷകൾ സംസാരിക്കാൻ അദ്ദേഹത്തിനാവുമായിരുന്നു.. ഇംഗ്ലണ്ടിൽ ജനിച്ച അദ്ദേഹം അവിടെത്തന്നെ തന്റെ ബാല്യം ചെലവഴിച്ചു. മുതിർന്നപ്പോൾ രാജാവാകുന്നതിനു മുമ്പേയുള്ള കാലം  തെക്ക് പടിഞ്ഞാറൻ ഫ്രാൻസിലെ അക്വിറ്റെയ്നിൽ ആയിരുന്നു അദ്ദേഹം താമസിച്ചിരുന്നത്. കിരീടധാരണത്തിനു ശേഷം വെറും ആറു മാസം മാത്രമേ അദ്ദേഹത്തിന് ഇംഗ്ലണ്ടിൽ തങ്ങാൻ സാധിച്ചിരുന്നുള്ളൂ, ബാക്കിയുള്ള സമയമത്രയും കുരിശുയുദ്ധത്തിലോ, തന്റെ അധീനതയിലുള്ള ഫ്രഞ്ച് പ്രദേശങ്ങളുടെ സംരക്ഷത്തിനോ തടവിൽ കഴിയുകയോ ആയിരുന്നു. രാജ്യം തന്റെ ഉത്തരവാദിത്തമാണെന്ന് കരുതുന്നതിനു പകരം തന്റെ സൈന്യത്തിന് സാമ്പത്തികസഹായം ചെയ്യുന്ന വരുമാന സ്രോതസ്സ് ആണ് എന്ന എന്ന നിലയിലായിരുന്നു അദ്ദേഹത്തിന്റെ പ്രവർത്തികൾ. എന്നിരുന്നാലും, തന്റെ പ്രജകൾ അദ്ദേഹത്തെ ദൈവഭക്തനായ ഒരു നായകനായി കണക്കാക്കിയിരുന്നു.
കുട്ടിക്കാലം
1157 സെപ്തംബർ എട്ടാം തീയതി ഇംഗ്ലണ്ടിൽ ഓക്സ്ഫോഡിലെ ബ്യൂമോണ്ട് കൊട്ടാരത്തിൽ ആണ് റിച്ചാർഡ് ജനിച്ചതെന്ന് കരുതപ്പെടുന്നു, ഹെൻറി രണ്ടാമന്റെയും അക്വിറ്റെയ്നിലെ എലനോർ റാണിയുടേയും മകനായ അദ്ദേഹത്തിന്റെ മുതിർന്ന സഹോദരങ്ങൾ  പോയ്റ്റോയിലെ കൗണ്ട് വില്ല്യം ഒൻപതാമൻ, ഹെന്റി യുവരാജാവ്, സാക്സണിയിലെ ഡചസ്സ് മറ്റൊൽഡ എന്നിവരായിരുന്നു. രാജാവിന്റെ നിയമാനുസൃതമായ വിവാഹത്തിൽ നിന്നും ജനിച്ച മൂന്നാമത്തെ പുത്രനായതിനാൽ അദ്ദേഹം കിരീടാവകാശി ആകും എന്ന് പൊതുവെ കരുതപ്പെട്ടിരുന്നില്ല. ബ്രിട്ടനിയിലെ ഡ്യൂക് ജെഫ്ഫ്രി രണ്ടാമൻ; കാസ്റ്റൈലിലെ എലനോർ റാണി; സിസിലിയിലെ ജൊആൻ റാണി; മോറ്ടെയ്നിലെ കൗണ്ട് ജോൺ, എന്നിവർ റിച്ചാർഡിന്റെ ഇളയ സഹോദരങ്ങൾ ആയിരുന്നു. ഹെൻറി രണ്ടാമന്റെയും അക്വിറ്റെയ്നിലെ എലനോർ റാണിയുടേയും ആദ്യ പുത്രൻ വില്ല്യം, റിച്ചാർഡിന്റെ ജനനത്തിനും മുമ്പേതന്നെ 1156-ൽ മരണമടഞ്ഞിരുന്നു. എലനോർ റാണിക്ക് മക്കളിൽ ഏറ്റവും പ്രിയപ്പെട്ടത് റിച്ചാഡിനെയായിരുന്നു.
ചെറുപ്പത്തിൽ തന്നെ റിച്ചാർഡ് രാഷ്ട്രീയവും സൈനികവുമായ കഴിവ് പ്രകടിപ്പിച്ചിരുന്നു. തന്റെ സ്വന്തം പ്രദേശത്തിൽ വിപ്ലവത്തിനൊരുങ്ങിയ പ്രഭുക്കന്മാരെ നിയന്ത്രിക്കാനുള്ള പോരാട്ടത്തിൽ അദ്ദേഹം ശ്രദ്ധിക്കപ്പെട്ടിരുന്നു. അദ്ദേഹത്തിന്റെ മൂത്ത ജ്യേഷ്ഠൻ ഹെൻറി യുവരാജാവ് തന്റെ പിതാവിന്റെ ജീവിച്ചിരുന്നപ്പോൾത്തന്നെ ഇംഗ്ലണ്ടിലെ യുവരാജാവ് ആയി കിരീടധാരണം നടത്തിയിരുന്നു.
മദ്ധ്യകാലത്തിൽ രാജവംശങ്ങളിൽ തമ്മിലുള്ള വിവാഹബന്ധങ്ങൾ സാധാരണമായിരുന്നു. അക്കാലത്ത് വിവാഹബന്ധങ്ങൾ രാഷ്ട്രീയ സഖ്യങ്ങളിലേക്കും സമാധാന ഉടമ്പടികളിലേക്കും നയിക്കുകയും മറ്റ് നാടുകളിൽ പരസ്പരം അവകാശവാദം ഉന്നയിക്കാൻ അനുവദിക്കുകയും ചെയ്തു. 1159 മാർച്ച് മാസത്തിൽ റിച്ചാർഡ് ബാഴ്സലോണയുടെ റാമൺ ബെറെൻഗൌർ നാലാമന്റെ പെൺമക്കളിൽ ഒരാളെ വിവാഹം കഴിക്കുമെന്ന് തീരുമാനിച്ചു. എന്നിരുന്നാലും ഈ ആലോചന പരാജയപ്പെട്ടു, 1160 നവംബർ 2-ന് ഫ്രാൻസിലെ ലൂയി ഏഴാമന്റെ മകളായ മാർഗരറ്റിനെ ഹെൻട്രി യുവരാജാവ് വിവാഹം ചെയ്തു. ഈ വർഷത്തിന്റെ തുടക്കത്തിൽ റിച്ചാർഡും ലൂയി ഏഴാമന്റെ നാലാമത്തെ മകളായ ആലിസും(വിക്സീൻ കൗണ്ടസ് ) തമ്മിലുള്ള വിവാഹത്തിന് നിർദ്ദേശങ്ങൾ ഉണ്ടായിരുന്നു. ഇംഗ്ലണ്ടിലേയും ഫ്രാൻസിന്റേയും രാജാക്കന്മാർ തമ്മിലുള്ള മത്സരം കാരണം, ലൂയി ഈ വിവാഹത്തെ എതിർത്തു. 1169 ജനുവരിയിൽ ഒരു സമാധാന ഉടമ്പടി പ്രാബല്യത്തിൽ വന്നു, റിച്ചാർഡും ആലിസുമായുള്ള വിവാഹം ഉറപ്പിച്ചു.
അവലംബം
വർഗ്ഗം:ഇംഗ്ലണ്ടിലെ രാജാക്കന്മാർ
യക്ഷപ്രശ്നം
പാണ്ഡവരുടെ വനവാസകാലത്ത് യക്ഷനായെത്തിയ യമധർമ്മനും പാണ്ഡവരിൽ ജേഷ്ഠനായ യുധിഷ്ഠിരനും തമ്മിൽ നടന്നതായ ഒരു ചോദ്യോത്തര സംവാദമാണ് യക്ഷപ്രശ്നം എന്നറിയപ്പെടുന്നത്. മഹാഭാരതത്തിലെ വനപർവ്വത്തിലാണ് ധർമ്മദേവനും (യമനും) ധർമ്മപുത്രരും (യുധിഷ്ടിരനും) തമ്മിലുള്ള ഈ പ്രശ്നോത്തരിയും അതിനു നിദാനമായ സംഭവങ്ങളും വിവരിക്കപ്പെടുന്നത്. തുടരെ തുടരെയുള്ള തന്റെ ചോദ്യശരങ്ങൾക്ക് ഒരോന്നിനും യുധിഷ്ഠിരൻ നൽകിയ ധർമ്മ ബോധമാർന്ന ഉത്തരങ്ങളിൽ സംതൃപ്തനായ യക്ഷൻ ഒടുവിൽ താനാരാണെന്ന് വെളിപ്പെടുത്തുകയും വരങ്ങൾ നൽകി യുധിഷ്ഠിരനെ അനുഗ്രഹിക്കുകയും ചെയ്യുന്നു.
അവലംബം
വർഗ്ഗം:മഹാഭാരതം
Theodoric Valeton
ഡച്ചുകാരനായ ഒരു സസ്യശാസ്ത്രജ്ഞനായിരുന്നു Theodoric Valeton (ജനനം 1855,  Groningen, മരണം 1929 ഹേഗ്).
പുറത്തേക്കുള്ള കണ്ണികൾ
വർഗ്ഗം:1929-ൽ മരിച്ചവർ വർഗ്ഗം:1855-ൽ ജനിച്ചവർ വർഗ്ഗം:ഡച്ച് സസ്യശാസ്ത്രജ്ഞർ
ജയസൂര്യ കലുവിതരണ സഖ്യം
ഏകദിനക്രിക്കറ്റിന്റെ ശൈലിയെ ഏറെ സ്വാധീനിച്ച ഓപ്പണിങ് ബാറ്റിങ് കൂട്ടുകെട്ടാണ് ശ്രീലങ്കയുടെ ക്രിക്കറ്റ് ടീമിലെ സനത് ജയസൂര്യയും രമേഷ് കലുവിതരണയും ചേർന്ന സഖ്യം. വളരെ സാവധാനത്തിൽ നിലയുറപ്പിച്ച് മികച്ച ഒരു സ്കോറിൽ എത്തിയതിനുശേഷം ആഞ്ഞടിക്കുക എന്നതായിരുന്നു ഏകദിനക്രിക്കറ്റിലെ പരമ്പരാഗത ബാറ്റിങ് ശൈലി. 1996-ലെ ലോകകപ്പിൽ ഈ സഖ്യം അന്നുവരെയുണ്ടായിരുന്ന ഏകദിന ഓപ്പണിങ് ശൈലിയെ തിരുത്തിക്കുറിച്ചു. ആദ്യ ഓവറുകളിൽത്തന്നെ ആഞ്ഞടിച്ച് പരമാവധി റണ്ണുകൾ നേടി ഒരു വമ്പൻ സ്കോറിലേക്കെത്തുക എന്ന ശൈലിയായിരുന്നു ഇവർ പുറത്തെടുത്തത്.
അന്നുവരെ ക്രിക്കറ്റിൽ വലിയ ശക്തിയല്ലാതിരുന്ന ശ്രീലങ്കൻ ടീം, ഈ ശൈലി സ്വീകരിച്ച് 1996-ലെ ലോകകപ്പ് സ്വന്തമാക്കി. ഇതിനെത്തുടർന്ന് മിക്ക രാജ്യാന്തര ക്രിക്കറ്റ് ടീമുകളും ഇത്തരം ആഞ്ഞടിക്കുന്ന ബാറ്റ്സ്മാൻമാരെ ഓപ്പണർമാരായി നിയോഗിച്ചു. അമ്പതോവറിലുള്ള ഒരിന്നിങ്സിൽ 250 മുകളിലുള്ള മൊത്തം സ്കോർ സാധാരണമായി മാറി.
പുറത്തേക്കുള്ള കണ്ണികൾ
വർഗ്ഗം:ക്രിക്കറ്റിലെ ബാറ്റിങ് കൂട്ടുകെട്ടുകൾ
അഗ്ദാഷ്
അഗ്ദാഷ്, അസർബൈജാനിലെ അഗ്ദാഷ് റയോണിന്റെ തലസ്ഥാനമായി പ്രവർത്തിക്കുന്ന ഒരു നഗരമാണ്. (ലിപ്യന്തരണം, അഗ്ദാഷ്; 1919 വരെ, അരാഷ് മഹൽ അല്ലെങ്കിൽ അരേഷ് മഹൽ). 1999 ജൂൺ 4 നുണ്ടായ ശക്തമായ ഒരു ഭൂകമ്പത്തിൽ അഗ്ദാഷ് നഗരത്തിനു കാര്യമായ കേടുപാടുകൾ സംഭവിച്ചിരുന്നുവെങ്കിലും പിന്നീട് നഗരം പൂർണ്ണമായി പുനഃർനിർമ്മിക്കപ്പെട്ടു.
ചരിത്രം
പത്തൊൻപതാം നൂറ്റാണ്ടിന്റെ ആരംഭത്തിൽ, ഷാക്കി ഖാനേറ്റിലുൾപ്പെട്ടിരുന്ന അഗ്ദാഷ് ജില്ലയിലെ ഉച്ച്ഗോവാഗ് എന്ന ചെറിയ ഗ്രാമമാണ് പിന്നീട് അഗ്ദാഷ് എന്ന പേരിലുള്ള നഗരമായി ഉയർത്തപ്പെട്ടത്.
1819 ൽ ഷാക്കി ഖാനേറ്റ് നിലനിന്നിരുന്ന സ്ഥാനത്ത് ഷാക്കി എന്ന പേരിലുള്ള പ്രവിശ്യ സ്ഥാപിക്കപ്പെട്ടു. പിന്നീട്, 1840 ഏപ്രിൽ 22 (10) ലെ "ട്രാൻസ്കോക്കേഷ്യയിലെ ഭരണ പരിഷ്കരണ നിയമത്തിന് അനുസൃതമായി, ഷാക്കി പ്രവിശ്യ കാസ്പി പ്രവിശ്യയുടെ ഒരു ഭാഗമായിരിക്കുകയും അതിനുശേഷം അതിനെ "ഷാക്കിൻസ്കി  ഉയെസ്ഡ്" (അഡ്മിനിസ്ട്രേറ്റീവ് യൂണിറ്റുകൾ) എന്ന് വിളിക്കപ്പെടുകയും ചെയ്തു. 1846-ൽ കാസ്പി പ്രവിശ്യ നിർത്തലാക്കിയതിനുശേഷം, മുമ്പ് കാസ്പി പ്രവിശ്യയിൽ സ്ഥാപിതമായിരുന്ന ഷാക്കിൻസ്കി ഉയെസ്ഡ് ഷമാഖി ഗവർണറേറ്റിൽത്തന്നെ തുടരുകയും  (1859 മുതൽ ഇതിനെ ബാകു പ്രവിശ്യ എന്ന് വിളിച്ചിരുന്നു) പിന്നീട് ഷാക്കിൻസ്കി ഉയെസ്ഡിനെ ബാക്കു പ്രവിശ്യയിൽ നിന്ന് നീക്കം ചെയ്തതോടെ 1867 അവസാനത്തോടെ ഇത് പുതുതായി സ്ഥാപിതമായ യെലിസാവെറ്റ്പോൾ പ്രവിശ്യയിലേയ്ക്കു ചേർക്കുകയും ചെയ്തു. അക്കാലത്ത്, ഭരണ സിരാകേന്ദ്രത്തിന്റെ പേരിന് അനുസൃതമായി ഷാക്കിൻസ്കി ഉയെസ്ഡിനെ പേരിനു മാറ്റം വരുകയും "നുഖിൻസ്കി ഉയ്സ്ഡ്" എന്ന് വിളിക്കപ്പെടുകയും ചെയ്തു. 1873-ൽ നുഖിൻസ്കി ഉയെസ്ഡിന്റെ ഭൂപ്രദേശത്തിന്റെ ഒരു ഭാഗം പ്രത്യേക ഉയെസ്ഡ് ആയിത്തീരുകയും - ഇത് അറേഷ് ഉയെസ്ഡ് എന്ന പേരിലറിയപ്പെടുകയും അരേഷ് ഉയെസ്ഡിന്റെ ഭരണ കേന്ദ്രമായ അഗ്ദാഷ് ഗ്രാമം (ഉച്ച്കോവാക്) ആയിത്തിരുകയും ചെയ്തു.
പരുത്തിക്കൃഷി
1887-ൽ ലോഡ്‌സ് കോണ്ടറിയുടെ തലവനായ രമേൻഡിക് അഗ്ദാഷിലെത്തുകയും അദ്ദേഹം ഈ പ്രദേശത്ത് വിജയകരമായി നിരവധി പരുത്തിപ്പാടങ്ങളുണ്ടാക്കുകയും ചൈനയിൽ നിന്ന് ഇറക്കുമതി ചെയ്ത 4 കോട്ടൺ-യാന്ത്രികോപകരണങ്ങളും പരുത്തിയുടെ പ്രാരംഭ സംസ്കരണത്തിനും പാക്കേജിംഗിനുമായി ഒരു പ്രസ്സും സ്ഥാപിച്ചു. 1897-ൽ അഗ്ദാഷിൽ പരുത്തി സംസ്കരണത്തിനുള്ള ചൈനീസ് യന്ത്രങ്ങൾ അടങ്ങിയ ഏഴ് ഫാക്ടറികൾ ഉണ്ടായിരുന്നു. 1888-ൽ 3100 പൂഡ് (ഒരു റഷ്യൻ അളവ്) പരുത്തി അഗ്ദാഷ് വിപണിയിൽ വിറ്റഴിക്കുകയും 1892-ൽ ഇത് 28,000 പൂഡുകളിൽ എത്തിച്ചേരുകയും ചെയ്തു.
പത്തൊൻപതാം നൂറ്റാണ്ടിന്റെ അവസാനത്തോടെ, കോക്കസസിലെ പരുത്തി ഉൽപാദനത്തിന്റെയും സംസ്കരണത്തിന്റെയും വിൽപ്പനയുടെയും ഒരു പ്രധാന കേന്ദ്രമായി അഗ്ദാഷ് മാറിയിരുന്നു. അതിനാൽത്തന്നെ കൊക്കേഷ്യൻ പരുത്തി കർഷകരുടെ ആദ്യത്തെ കോൺഗ്രസ് 1904 ൽ അഗ്ഡാഷിൽ നടന്നു.
വിദ്യാഭ്യാസം
അസർബൈജാനിൽ സ്ഥാപിക്കപ്പെട്ട ആദ്യത്തെ വിദ്യാഭ്യാസ സ്ഥാപനങ്ങളിലൊന്നായിരുന്നു 1882 ഒക്ടോബർ 25 ന് അഗ്ദാഷിൽ അധ്യാപകനായിരുന്ന സുലൈമാൻ ഗായ്ബോവിന്റെ നേതൃത്വത്തിൽ സ്ഥാപിക്കപ്പെട്ട റഷ്യൻ-ടാറ്റർ സ്കൂൾ. അക്കാലത്ത് അസർബൈജാനിലെ മൂന്ന് വിദ്യാലയങ്ങളിലൊന്ന് അഗ്ദാഷിൽ തുറന്നത് കേവലം യാദൃച്ഛികമല്ലായിരുന്നു. കാരണം, അതിനുമുമ്പായിത്തന്നെ, അഗ്ദാസിൽ 20 മദ്രസകൾ വരെ അക്കാലത്ത് ജനങ്ങൾക്ക് വിദ്യാഭ്യാസം നൽകിയിരുന്നു.
1900 ൽ അഗ്ദാഷ് ഗ്രാമത്തിന് ഒരു നഗരത്തിന്റെ പദവി നൽകപ്പെട്ടു. ഇരുപതാം നൂറ്റാണ്ടിന്റെ തുടക്കത്തിൽ, അഗ്ദാഷ് നഗരത്തിൽ "നസ്രി-മാരിഫ്" - സൊസൈറ്റി, വായനശാല, "സാദത്ത്" ഗേൾസ് സ്കൂൾ, " ദാറുർ ഇർഫാൻ "," റുഷ്ദിയെ " പോലെയുള്ള നിരവധി വിദ്യാഭ്യാസ സ്ഥാപനങ്ങൾ പ്രവർത്തിച്ചിരുന്നു. മുക്താർ അഫാൻഡിസേഡ്, ഡൊണാറ്റ് മമ്മദ്‌സാദെ, ഹസൻ എഫെൻഡിയേവ് തുടങ്ങിയ അധ്യാപകർ ഈ സ്ഥാപനങ്ങളിൽ പ്രവർത്തിച്ചിട്ടുണ്ട്.
അവലംബം
വർഗ്ഗം:അഗ്ദാഷ് ജില്ലയിലെ ജനവാസമുള്ള സ്ഥലങ്ങൾ വർഗ്ഗം:അസർബെയ്ജാനിലെ നഗരങ്ങൾ
സവന്ന (പൂച്ച)
ഒരു സങ്കരയിനം‍‍ പൂച്ചയാണ് സവന്ന. ഒരു വന്യയിനം പൂച്ചയും വളർത്തു പൂച്ചയും തമ്മിലുള്ള ഒരു സങ്കരമാണിത്.
ചരിത്രം
പൂച്ചയിനങ്ങളിൽ ഏറ്റവും വലുതാണ് സവന്ന പൂച്ച. 1990 കളുടെ അവസാനം അസാധാരണമായ സങ്കരയിനം പൂച്ചകൾ ബ്രീഡർമാർക്കിടയിൽ പ്രചാരത്തിലായി, 2001 ൽ ഇന്റർനാഷണൽ ക്യാറ്റ് അസോസിയേഷൻ (ടിക) ഇത് ഒരു പുതിയ രജിസ്റ്റർ ഇനമായി അംഗീകരിച്ചു. 2012 മെയ് മാസത്തിൽ ടിക ഇതിനെ ഒരു ചാമ്പ്യൻഷിപ്പ് ഇനമായി അംഗീകരിച്ചു.
ജൂഡി ഫ്രാങ്ക് 1986 ഏപ്രിൽ 7 ന് ആദ്യത്തെ സവന്ന പൂച്ചയെ (സവന്ന എന്ന് പേരിട്ടു) ഉത്പാദിപ്പിക്കുന്നതിനായി ഒരു സയാമീസ് ( വളർത്തു പൂച്ച ) ഉപയോഗിച്ച് സുസി വുഡ്സിന്റെ ഒരു ആൺ സെർവലിനെ ക്രോസ്ബ്രെഡ് ചെയ്തു. 1996 ൽ, പാട്രിക് കെല്ലിയും ജോയ്സ്യും (Joyce Sroufe) സവന്ന ബ്രീഡ് സ്റ്റാൻഡേർഡിന്റെ യഥാർത്ഥ പതിപ്പ് എഴുതി അത് ഇന്റർനാഷണൽ ക്യാറ്റ് അസോസിയേഷന്റെ ബോർഡിന് സമർപ്പിച്ചു. 2001 ൽ ബോർഡ് ഈ ഇനത്തെ രജിസ്ട്രേഷനായി സ്വീകരിച്ചു. സവന്ന പൂച്ചയ്ക്ക് വ്യത്യസ്ത നിറങ്ങളും പാറ്റേണുകളും വരാം, എന്നിരുന്നാലും, ഇന്റർനാഷണൽ ക്യാറ്റ് അസോസിയേഷൻ (ടിക്ക) ബ്രീഡ് മാനദണ്ഡങ്ങൾ ചില നിറങ്ങളും വർണ്ണ കോമ്പിനേഷനുകളും ഉള്ള പുള്ളി പാറ്റേണുകൾ മാത്രമേ സ്വീകരിക്കുകയുള്ളൂ.
ശാരീരിക സവിശേഷതകളും പ്രജനന രീതികളും
ഇടത്ത്‌|ലഘുചിത്രം|250x250ബിന്ദു| നാല് മാസം പ്രായമുള്ള എഫ് 1 സവന്നയിൽ ചെവിക്കു പിന്നിൽ ഒസെല്ലിയും കണ്ണുകൾക്ക് താഴെയുള്ള കണ്ണുനീരിന്റെ അടയാളങ്ങളും കാണിക്കുന്ന ക്ലോസപ്പ് സവന്നയുടെ ഉയരവും മെലിഞ്ഞതുമായ ബിൽഡ് അവരുടെ യഥാർത്ഥ ഭാരത്തേക്കാൾ വലിയ വലിപ്പം നൽകുന്നു. വലുപ്പം തലമുറയെയും ലൈംഗികതയെയും ആശ്രയിച്ചിരിക്കുന്നു, എഫ് 1 ഹൈബ്രിഡ് ആൺപൂച്ചകൾ സാധാരണയായി ഏറ്റവും വലുതാണ്.
ആഫ്രിക്കൻ സെർവൽ പൂർവ്വികന്റെ ശക്തമായ ജനിതക സ്വാധീനം കാരണം എഫ് 1, എഫ് 2 തലമുറകൾ സാധാരണയായി ഏറ്റവും വലുതാണ്. മറ്റ് ഹൈബ്രിഡ് പൂച്ചകളായ ചൗസി, ബംഗാൾ പൂച്ചകളെപ്പോലെ, ആദ്യ തലമുറയിലെ മിക്ക പൂച്ചകൾക്കും സെർവലിന്റെ വിചിത്രമായ സ്വഭാവവിശേഷങ്ങൾ പലതും അല്ലെങ്കിൽ എല്ലാം ഉണ്ടായിരിക്കും, അതേസമയം ഈ സ്വഭാവവിശേഷങ്ങൾ പിന്നീടുള്ള തലമുറകളിൽ കുറയുന്നു. പുരുഷ സവന്നകൾ സ്ത്രീകളേക്കാൾ വലുതായിരിക്കും.
ആദ്യകാല തലമുറയിലെ ഭാരം 8-20 പൗണ്ട് (3.6-9.1കിലോഗ്രാം), ജനിതകശാസ്ത്രം കാരണം എഫ് 1 അല്ലെങ്കിൽ എഫ് 2 ന്യൂട്രേഡ് പുരുഷന്മാരാണ് സാധാരണയായി ഭാരം വഹിക്കുന്നത്. പിന്നീടുള്ള തലമുറയിലെ ഭാരം 7-15 പൗണ്ട് (3.2-6.8കിലോഗ്രാം) ആയി. കാരണം, സവന്ന ജനിതകത്തിലെ ക്രമരഹിതമായ ഘടകങ്ങളാണ്. ഒരു ലിറ്ററിൽ പോലും വലുപ്പം വ്യത്യാസപ്പെടാം.
ഒരു സവന്നയുടെ പുറം ഒരു പുള്ളി പാറ്റേൺ ഉണ്ടായിരിക്കണം, ടിക്ക ബ്രീഡ് സ്റ്റാൻ‌ഡേർഡ് അംഗീകരിച്ച ഒരേയൊരു പാറ്റേൺ. സ്പോട്ടഡ് പാറ്റേൺ മാത്രമാണ് സ്വീകാര്യമായ പാറ്റേൺ, കാരണം ആഫ്രിക്കൻ സെർവൽ പൂച്ചയിൽ കാണപ്പെടുന്ന ഒരേയൊരു പാറ്റേൺ ഇതാണ്. നിലവാരമില്ലാത്ത പാറ്റേണുകളിലും നിറങ്ങളിലും ഇവ ഉൾപ്പെടുന്നു: റോസെറ്റഡ്, മാർബിൾ, സ്നോ കളർ ( പോയിന്റ് ), നീല നിറം, കറുവാപ്പട്ട നിറം, ചോക്ലേറ്റ് നിറം, ലിലാക്ക് (ലാവെൻഡർ) എന്നിവയാണ് ജനിതകത്തിന്റെ ആഭ്യന്തര സ്രോതസ്സുകളിൽ നിന്ന് ലഭിച്ച മറ്റ് നേർപ്പിച്ച നിറങ്ങൾ.
ഇന്റർനാഷണൽ ക്യാറ്റ് അസോസിയേഷൻ (ടിക്ക) ബ്രൗൺ -സ്പോട്ടഡ് ടാബി (തണുത്ത മുതൽ ഊഷ്മളമായ തവിട്ട്, ടാൻ അല്ലെങ്കിൽ സ്വർണ്ണം-കറുപ്പ് അല്ലെങ്കിൽ കടും തവിട്ട് പാടുകൾ), വെള്ളി-പുള്ളി ടാബി (കറുപ്പ് അല്ലെങ്കിൽ ഇരുണ്ട ചാരനിറത്തിലുള്ള പാടുകൾ ഉള്ള വെള്ളി അങ്കി), കറുപ്പ് (കറുപ്പ് കറുത്ത പാടുകളോടെ), കറുത്ത പുക (കറുത്ത പാടുകളുള്ള കറുത്ത ടിപ്പ്ഡ് വെള്ളി) എന്നിവ മാത്രം.
വലിപ്പവും ആകൃതിയും
നീളമുള്ള കാലുകളും നീളമുള്ള കഴുത്തും ഉള്ള ഒരു മെലിഞ്ഞ പൂച്ചയാണ് സവന്ന. തല ശരീരത്തിന് ആനുപാതികമായി ചെറുതും, വീതിയെക്കാൾ നീളവുമുള്ള വലിയ ചെവികൾ. സവന്ന പൂച്ചകൾ മിക്കവാറും ഒരു സെർവലിന്റെ ചെറിയ പകർപ്പുകൾ പോലെ കാണപ്പെടുന്നു. ചെവിയുടെ പുറകിലുള്ള ലൈറ്റ് ഓസെല്ലി അടയാളങ്ങളും മുഖത്തെ പ്രമുഖ കണ്ണുനീരിന്റെ വരകളും ഈ വിചിത്രമായ പ്രതീതി വർദ്ധിപ്പിക്കുന്നു.
എഫ് 1, എഫ് 2 സവന്നകൾക്ക് 10 കിലോഗ്രാമിൽ കൂടുതൽ ഭാരം, 45 സെന്റിമീറ്റർ വരെ തോളിൽ നിൽക്കാൻ കഴിയും.എഫ് 1 പോലെ ഉയരത്തിലല്ലെങ്കിലും പിന്നീടുള്ള തലമുറകളും ഗണ്യമായ വലുപ്പം കാണിക്കുന്നു.
സാധാരണയായി സവന്നാ ആൺപൂച്ചകൾ അവരുടെ പെൺ ലിറ്റർ ഇണകളേക്കാൾ വളരെ വലുതായി വളരുന്നു.ഭംഗിയുള്ളതും നീളമുള്ളതുമായ രൂപം കാരണം ഈ പൂച്ചയെ മറ്റേതൊരു ഇനവുമായും താരതമ്യപ്പെടുത്താനാവില്ല.
പ്രതീകം
സവന്നകൾ സജീവവും സൗഹാർദ്ദപരവും പൂച്ചകളാണ്. മറ്റ് വളർത്തുമൃഗങ്ങളുമായി നല്ല ബന്ധം പുലർത്തുന്നത്, ഒപ്പം അവരുടെ കളിയായ സ്വഭാവം കാരണം കുട്ടികളുമായി ചങ്ങാതിമാരാകും. നീളമുള്ള കാലുകൾ കാരണം സവന്ന ഒരു ഗംഭീരനാണ്, കൂടാതെ പലപ്പോഴും വായുവിൽ നേരിട്ട് ഉയർന്ന കുതിച്ചുചാട്ടം നടത്തുന്നു.
മിക്ക സവന്നകളും വെള്ളത്തെ ഇഷ്ടപ്പെടുന്നു. പരിചരണവും പെരുമാറ്റവും സംബന്ധിച്ച് മറ്റ് പൂച്ചകളിൽ നിന്ന് സവന്ന പൂച്ചകൾക്ക് വലിയ വ്യത്യാസമില്ല.
തീറ്റ
സവന്ന പൂച്ചകൾക്ക് ഉയർന്ന നിലവാരമുള്ള വാണിജ്യ പൂച്ച ഭക്ഷണം നൽകാം. എന്നിരുന്നാലും കൂടുതൽ സ്വാഭാവിക സമീകൃത അസംസ്കൃത ഭക്ഷണക്രമം (BARF), എല്ലു ഉള്ളതും അല്ലാതെയും ഉള്ള ഇറച്ചി കഷണങ്ങൾ പ്രയോജനകരമാണ്.എന്നിരുന്നാലും, ഓരോ പൂച്ചയ്ക്കും കഴിയുന്നത്ര സ്വാഭാവികമായ ഭക്ഷണം നൽകുക, ആരോഗ്യ സംരക്ഷണം എന്നിവ സൂക്ഷിക്കുക.
റിയൽ‌മി
ഷെൻ‌ഷെൻ ആസ്ഥാനമായുള്ള ചൈനീസ് സ്മാർട്ട്‌ഫോൺ നിർമ്മാതാവാണ് റിയൽ‌മി (REALME). മുമ്പ് ഓപ്പോ ഇലക്ട്രോണിക്സിന്റെ വൈസ് പ്രസിഡന്റായിരുന്ന സ്കൈ ലി 2018 മെയ് 4 ന് (ചൈനയിലെ ദേശീയ യുവജന ദിനം) ആണ്  ഈ ബ്രാൻഡ് ഔദ്യോധികമായി  സ്ഥാപിച്ചത്. ഇയർഫോണുകൾ, ഫിറ്റ്നസ് ബാൻഡുകൾ, ബാഗുകൾ തുടങ്ങി നിരവധി വൈവിധ്യമാർന്ന ഉൽപ്പന്നങ്ങളും റിയൽമി നിർമ്മിക്കുന്നു.
ചരിത്രം
റിയൽ‌മി ആദ്യമായി ചൈനയിൽ 2010 ൽ ഓപ്പോ  (OPPO ) റിയൽ" ആയി പ്രത്യക്ഷപ്പെട്ടു. 2018 ൽ വേർപിരിയുന്നതുവരെ ഇത് ഓപ്പോ ഇലക്ട്രോണിക്സ് കോർപ്പറേഷന്റെ ഒരു ഉപ ബ്രാൻഡായിരുന്നു,  അതിനുശേഷം ചൈനീസ് ബഹുരാഷ്ട്ര കമ്പനിയായ ബി‌ബി‌കെ ഇലക്ട്രോണിക്സിന് കീഴിൽ ഇത് സ്വന്തം ബ്രാൻഡായി.